Big Lebowski on perustylsä amerikkalaiskomedia — OssiOjutkangas\n2.2.2013 19:55 Ossi Ojutkangas\nHey man, tää on hauska leffa hei! Relaa nyt vähän, fuck!\nNihilisti ei naura.\nElokuvasivistyksessäni ammotti aika pitkään Big Lebowskin kokoinen aukko. Viime vuoden lopulla päätin sen viimein katsoa. Kaikki henkilökohtaisesti tuntemani ihmiset jotka ovat elokuvasta jotain sanoneet, ovat sitä ainoastaan kehuneet. Hey man, tosi upee hei! Kriittisempiin näkemyksiin olen törmännyt ainoastaan verkossa. Niistäkin vain harva on ollut suomeksi. En tiedä pitäisikö tästä päätellä, että suomalaiset rakastavat Big Lebowskia. Tai sitten suomalaiset jotka eivät siitä pidä, ovat jostain syystä päättäneet olla vaiti. Tästä syystä päätin kirjoittaa oman nuivemman arvioni verkkoon. Tänne tarvitaan yksi nuivempi ääni lisää kaiken "dudeismin" hehkutuksen vastapainoksi.\nLebowskin ilmestymisvuosi on 1998, jolloin täytin 18 vuotta. Olin silloin nuori ja kokematon monella tapaa, mutta Lebowskin katselu toi niistä mieleen erityisesti sen kuinka inhosin amerikkalaisia komediaelokuvia. En vielä tuolloin ymmärtänyt, kuinka elokuvien katselu voi olla hyvinkin sosiaalista toimintaa. Komedioita ei yleensä katsota yksin, kuten tuolloin halusin yleensä tehdä. 90-luvulla kavereiden kanssa tuli katsottua lähinnä vain tuttuja Star Warsin kaltaisia klassikkoja. Nykyisin katson kaiken yksin, jos ei puolison kanssa katsomista lasketa. Komediat ovat pannassa edelleen. 90-luvullakin sellaisista minulle kävi lähinnä vain Toxic Avenger tai Meet the Feebles. Virallisemmat komediat ovat olleet minulle parhaimmillaankin pitkäpiimäisiä ja puuduttavia. Toisin kuin televisiokomedioissa, niissähän ei ole edes naururaitaa vihjaamassa missä kohtaa pitäisi nauraa hohottaa. Pöh.\nBig Lebowskin arvioiminen tuntuu vähän samalta kuin pitäisi arvostella suomalaista iskelmää; en kuulu kohderyhmään. Elokuvassa oli kyllä yksi kohtaus josta pidin paljon: unijakso jossa Julianne Mooren esittämä Maude tanssii viikinkiasussa ja keilaa yhdessä Duden kanssa. Se toi mukavalla tavalla mieleen Terry Gilliamin Brazilin upeat unikohtaukset. Kaikki muu olikin sitten joko yhdentekevää tai ärsyttävää. Inhosin erityisesti John Goodmanin hahmoa. En ymmärrä mitä hauskaa kyseisessä tyypissä oli. Se muistutti minua aivan liikaa surkeista komediaelokuvista jotka joskus televisiota katsoessa ovat saastuttaneet mieltäni. Myös yleensä mainio Steve Buscemi oli lattea, koska sellaiseksi hänen hahmonsa oli kirjoitettu. Mitä haaskausta.\nOdotin ehkä jotain muuta siksi, että Lebowskia on hehkutettu mm. värikkäiden henkilöhahmojen ja "oudon" dialogin vuoksi. Jotkut myös korostavat elokuvan mahtavaa "asennetta", jota usein "dudeismiksi" kutsutaan. En elokuvasta löytänyt mitään erikoista asennetta, en kiinnostavia henkilöhahmoja enkä edes "outoa" dialogia. Onko se jotenkin outoa, että elokuvassa sanotaan vähän väliä fuck? Niin toki tehdään Tarantinonkin elokuvissa, mutta niissä hyvä dialogi on paljon muutakin. Nähdessäni Pulp Fictionin ensi kertaa naurahdin kyllä joissain kohtauksissa, vaikka se ei komedia varsinaisesti olekaan. Jos siis hauskaa dialogia haluan etsiä, komediat pitää kiertää kaukaa. Myös Coenin veljesten komediat. Pidän kyllä heidän elokuvista yleensä. Useimmat niistä ovat hyviä tai todella hyviä. Tämä kuitenkin tipahtaa samaan ö-luokkaan kuin Ladykillers.\nMelkeinpä mihin tahansa elokuvaan voi pettyä jos odotukset ovat aivan liian korkealla. En tosin usko, että olisin Lebowskista erityisemmin pitänyt vaikka olisin sen nähnyt hehkutuksia kuulematta. En varsinkaan jos olisin sen nähnyt joskus parikymppisenä. Silloin olisin todennäköisesti ampunut täyslaidallisen murskakritiikkiä. Nyt tyydyn toteamaan vain "not my cup of white russian". Ehkä olen nihilisti.\nYki Räikkälä 2.2.2013 21:26\nJohan helpotti. Luulin että olen niitä harvoja, jotka ei ikään kuin ymmärtänyt sitä silloin aikoinaan. Katselin sen joku vuosi sitten uudelleen, kun fiksuina pitämäni olivat sitä taas kehuneet. Enkä vieläkään sitä juuri minään pitänyt. Jälleen oli epäilys, että onko minussa joku vikana.\nOlen pitänyt useimmista Coenien elokuvista, mutta tämä on niiden joukossa, jotka ovat jokseenkin turhia ja olisivat saaneet jäädä tekemättä. "Ladykillers"... voi jeesus. Se alkuperäinen on absoluuttisen alkuperäinen ja definitiivinen luenta aiheesta. Piste.\nAlleviivaan täysin tämän arvion.\nVeikko Sorvaniemi 2.2.2013 21:54\nTuo on yksi lempileffoistani. Luettuani blogisi ymmärsin, että en ole pitänyt tuota koskaan komediana. Enkä osaa sitä komediaksi lokeroida. Se on ennemmin kuin kertomus, jonka joku tarinaniskijä voisi sopivalla hetkellä kertoa.\nOssi Ojutkangas 2.2.2013 22:33\nOlenkohan minä sitten erehtynyt, luullessani sen olevan komedia? Lukaisin tuossa äskettäin muutenkin leffatykki.com:sta arvioita Coenin veljesten elokuvista. Sinne kirjoittaneista ylivoimaisesti suurin osa kehui Lebowskia, kuvaillen kuinka se tarjoaa monet naurut katsojille. Niistä jäin kyllä itse ihan kokonaan paitsi. Eikä kyllä pahemmin viihdyttänyt muutenkaan, herättänyt ajatuksia tai aiheuttanut muuta sellaista mitä yleensä elokuvilta odotetaan. Kertomus ei siis iskenyt minuun ja on varmaan makuasia johtuiko se kertomuksesta, kerrontatavasta vai minusta itsestäni. Varmaankin nuo kaikki vaikuttivat, mutta on vaikea sanoa mikä kaikkein eniten.\nVeikko Sorvaniemi 2.2.2013 22:58\nEt sinä erehtynyt ole, sillä huumorin genreen se kai yleisesti laitetaan. Coenin veljesten leffoja on ehkä vaikea genrettää. Paitsi tuon mainitsemasi Ladykillersin voi laittaa jonkinlaiseen: Onneton tekele -genreen.\nNoh, Arizona Baby istuu varmaan ihan hyvin komedian genreen.\nMikael Jaakkola 2.2.2013 22:10\nPitäis katsoa tuo itsekin - semminkin kun japanilainen Suomeen tullut kollega sanoi leffan aikoinaan nähtyään, että muistutan elokuvan "sankaria". En ole ollut perillä mitä sorttia arvio mahtoi olla. Hyvä kun muistutit, pitää vuokrata.\nOssi Ojutkangas 2.2.2013 22:44\nEhkä minun pitäisi kirjoittaa joskus arvio jostain sellaisesta elokuvasta joka on minulle todella ollut "komedia" sikäli, että se on saanut minut nauramaan. Sellaisia ovat ainakin kirjoituksessa mainittu Meet the Feebles ja Toxic Avenger. Sekä jotkin muutkin Troman laatutuotannot. Jälkimmäinen ei ole sarkasmia, koska Troman tuotantojen makaaberi huumori on iskenyt minuun todella hyvin.\nVähän konventionaalisemmista amerikkalaiselokuvista nauratti ainakin Repo Man. Erityisesti sen varastelevan punkkarinilkin viimeiset kuolonkorinat: "I know a life of crime has led me to this sorry fate, and yet, I blame society. Society made me what I am."\nJuha Uronen 2.2.2013 22:59\nEn aivan tarkkaan muista mitä Repomanin päähahmo Alex vastasi punkkarille mutta minun mielestäni se oli vielä parempi heitto\nNo you are not - You are another stupid suburban punk like me\nElikkä tavallaan nollasi koko sen heebon lauseen\nOssi Ojutkangas 2.2.2013 23:03\nEn viitsinyt lainata koko dialogia vastaheittoineen, kun eipä tuollaiset yleensä aukea kuitenkaan tällaisina nettiin kirjoitettuina irrallisina heittoina. Ymmärtääkseen on nähtävä elokuva ja kohtaus siinä kontekstissa. Eikä sekään takaa mitään. Eri ihmiset pitävät eri asioita hauskoina.\nMutta juuri sehän siinä olikin, ettei siinä heebon lauseessa ollut oikein mitään päätä eikä häntää. Ehkä neuratti minua (ja naurattaa vielä joskus uudelleenkin) siksi, että olen tavannut samantapaista asennetta ihan oikeissa ihmisissä. Elokuva kuvasi joidenkin ihmisten elämänasennetta aika pelottavankin tarkasti.\nJuha Uronen 2.2.2013 23:08 Vastaus kommenttiin #10\nKun joku jauhaa "olen ympäristöni tuote" ja lisää perään "yhteiskunta teki minusta tälläisen" saan aivoihini peräpukamia\nJotenkin inhoan sitä että haetaan joku tekosyy että siksi tein näin\nPilasin kerran erään tälläisen tyypin päivän heittämällä vastapalloon minun tekosyyni olevan se että olen vain niin keskinkertainen ja tyhmä etten onnistu\nEhdottomasti muuten arvio Meet the Feeblesistä\nEn ole vieläkään toipunut\nOli kyllä sellaista muppetit kertaa tuhat touhua\nHarvoin mikään säväyttää päräyttäen mutta se leffa teki sen\nJuha Uronen 2.2.2013 23:01\nItsekin odotin jotain melko säväyttävää Lebowskista\nLoppuarvioni lyhyesti -> Ihan kiva juu\nKatsoin sen yhden kerran ja vaikka DVD hyllyssä on niin toista kertaa ei ole vieläkään tullut\nVeikko Sorvaniemi 3.2.2013 00:29\nMun arvioon tai kokemukseen vaikuttaa varmaan se, että mulla ei ollut mitään odotuksia. En ollut edes koskaan kuullut koko leffasta mitään ennen kuin näin sen.\nJuha Uronen 3.2.2013 01:02\nSe muuten voi olla osasyy että odotti jotain elämää suurempaa\nHirveä hehkutus ja sitten elokuva onkin vain elokuva\nHehkutuksen lisäksi saattoi vaikuttaa myös se että Coen veljeksiltä odottaa sitä "jotain muuta" joka kerta ja useimmiten sitä saakin\nSiitä muuten tietää katsoneensa liikaa elokuvia kun monen ns perusleffan kohdalla arvaa tapahtumat ja repliikit etukäteen\nOssi Ojutkangas 3.2.2013 00:02\nTuli vielä mieleen yksi suhteellisen tunnettu amerikkalainen kasarileffa joka nauratti minuakin: John Carpenterin They Live. Tosin en sitten tiedä olisiko sillekään pitänyt nauraa, kun Wikipedian mukaan sekin on "toiminnallinen sci-fi-trilleri". Kun Roddy Piper ja Keith David mättävät toisiaan turpaan sivukujalla yliampuvan pitkässä kohtauksessa, alkaa minunkin suupielillä hymy karehtia. Elokuvan juoni ylipäätään on kiehtova 1984-meininkeineen. En koskaan lakkaa ihastelemasta 80-luvun old school-tehosteita ilman digitaalipelleilyjä. Kerrassaan mainio pätkä kaiken kaikkiaan ja ehkä vähän turhankin aliarvostettu.\nJuha Uronen 3.2.2013 01:08\nCarpenter oli eräänlainen lapsuuteni kotijumala Halloweenin ja Pako New Yorkista rainojen johdosta\nJostain syystä muistaisin etten junnuna pitänyt tuosta They live leffasta\nSyy on kyllä jäänyt aikojen aallokoihin\nTäytyypä pistää hankintalistalle ja katsoa uudestaan ikäänkuin\n25 vuotta myöhemmin tyylisesti\nMonet elokuvat joista pidin nuorena ovat pudonneet arvoasteikossa ja monet joista en pitänyt ovat uusintakierroksella löytäneet tiensä DVD-hyllyyn\nRaimo Koski 3.2.2013 02:05\nMinullekaan kaikki Coen veljesten elokuvat eivät ole "kolisseet". Coen veljekset ovat kuitenkin mestariluokan ohjaajia ja usein sanotaan, että huippuohjaajan huonokin elokuva on kiinnostavampi kuin keskinkertaisen hyvä.\nMinulle elokuvien musiikki on hyvin tärkeä ja sen takia Voi veljet, missä lienet? on ehkä se paras Coen-leffa. Mainiota blue-grassia ja elokuvan musiikista löyhästi tehty dokkarikin (näytetty TV:ssä) oli mainio.\nKun katsoin imdb:stä joitakin itse parhaimpina pitämiäni Coen veljesten leffojen sivuja, kiinnitin siihen huomiota, että esim. Big Lebowski, joka ei niihin kuulu, oli saanut parhaimmat pisteet ja Sietämätöntä julmuutta, joka taas on se toinen ehkä parhain, oli saanut huonoimmat pisteet. Kaikki muutkin, paitsi tuo Voi veljet, missä lienet?, olivat saaneet pisteet mielestäni päinvastaisessa järjestyksessä.\nCoen veljeksiä voisi mielestäni aika hyvin verrata François Truffautiin. Molemmilla melko vahva ja poikkeuksellinen näkemys ja elokuvissa melko paljon samaa, mutta ne ovat silti hyvinkin erilaisia. Truffautillakin on elokuvia, joista en pidä tai ole ehkä ymmärtänyt, mutta sitten on niitä, jotka tekevät hänestä mestarin.\nYki Räikkälä 3.2.2013 03:52\nEnsimmäinen kosketukseni Coeneihin oli VHS:ltä katsottu Blood Simple. Siitä lähtien Coenit on tsekattu ihan pakosti. Noita ennen taisi tulla Sam Raimin hulvaton Crime Wave, jonka käsikirjoittivat. Ne tuubatkin tuli katsottua ja harmiteltua mokomia. Ja eikun seuraavaa odotellessa. No Country for Old Men -elokuva oli pelastus ja lunastus. Siinä on vähän samaa kuin tuossa heidän ensimmäisessä, Blood simplessä. Man who wasn´t there on yksi kohokohta leffan katselujatkumossani. Serious man, on hyvä, mutta vähän Ok -juttu. Barton Fink ja Fargo aivan loistavia.\nYki Räikkälä 3.2.2013 03:56\nAi niin, Arizona baby on sitten se suunnilleen ainoa elokuva, missä Nicholas Cage on ollut vakuuttava. Sittemmin hän on ollut lähinnä vain vaivaannuttava.\nJari-Pekka Vuorela 3.2.2013 04:02\nVaikuttavin Coen-leffa on ilman muuta Miller's Crossing, jonka varmaan harva luokittelsi komediaksi. Kyllähän siinäkin väkisin väärissä kohdissa naurahtaa.\nFargossa nauratti se, että intiaanitkin puhuivat skandinaavimurteella. Ainoa, joka ei puhunut, oli mykkä tappaja, jota esitti umpiruotsalainen Peter Stormare.\nJani Jansson 4.2.2013 15:07\nItse kuulun siihen ryhmään, jolle Lebowski on aikoinaan ollut avartava kokemus. En ole jaksanut sitä katsoa uudelleen kokonaan, kerran katselin sitä jonkin matkaa taustaohjelmana. Ilmestyessään viisitoista vuotta sitten se oli monessakin mielessä "erilainen" elokuva. Monet silloin uudet asiat ovat vakiintuneet jo valtavirtaelokuviinkin, joten jos joku kirjoittaisi saman käsiksen vuonna 2013, ei se olisi mitenkään mullistava. Samaa voi muuten sanoa Feeblesistä tai Toxic Avengeristakin.\nLebowski oli 90-luvulla uudenlainen sankari. Tapahtumia sivusta seuraava dude, jonka vahvuus oli se, ettei hän rakentanut itselleen mitään maailmanluokan missioita. Dude oli ulkopuolisen silmissä saamaton vätys ja ehkä eräänlainen arkinihilisti, joka ei juuri piitannut isoista kuvioista: kiva matto, pössyttely ja keilaus riittivät. Elokuvan julistavat nihilistit alleviivasivat tätä välinpitämättömyyttä eräänlaisina nihilismin väärinymmärtäjinä.\nLuukas Methuen 5.2.2013 11:20\nElokuvan jännitteet kumpuavat amerikkalaisesta ympäristöstä. Elokuva on kriittinen kuvaus yhteiskunnan eriarvoisuudesta ja siitä miten yksilöt selviävät tästä ihmeellisestä ja koomisesta maailmasta, ainoa asia joka luo inhimillistä toivoa on rahan ja varallisuuden tavoittelu keinolla millä hyvänsä.\npoika heinänen 6.2.2013 12:16\nMinä pidin kovasti kyseisestä elokuvasta.\nKatsotko elokuvat suomisubeilla? Jos kieli sujuu, niin kannattaa tätä elokuvaa koittaa ilman tekstejä.\nArhi Kuittinen 21.5.2013 22:25\nBig Lebowski on komiikan shakespearea.\nVeljekset yhdistvät elokuvissaa komedian ja tragedian hurjan ainutlaatuisella tavalla.\nHe kaivavat tragedian koomiset lementit esille mikä on kulttuurihistoriallisesti ytimessä.\nTragedia on ylilyövä sankaritarina ja ylilövä on komedian tärkein määre.\nTragedian määritelmä on käsitetty väärin modernissa dramaturgiassa.\nSe on tainnut olla alunperinkin juuri kontroverssin ja paradoksin näytelmää.


Kuralan kylämäki kesä 2022 – Pääskyvuoriseura\nKuralan Kylämäen lähialueilla toimiville yhdistyksille, Kulttuuriympäristöjen parissa toimiville yhdistyksille\nAlkukesän tervehdys Kuralasta! Viime kesänä Kuralan Kylämäessä aloitettu Yhdessä ympäristössä -projekti, jossa vaalitaan ja hoidetaan kulttuuriympäristöjä, jatkuu jälleen talvitauon jälkeen. Julkaisemme tapahtumatiedotteet Turun museokeskuksen Kulttuuriperintö-blogissa, jonka julkaisusta 30.5. voi aina käydä kurkkaamassa uusimmat asukastapahtumat. Artikkelia päivitetään säännöllisesti: http://kulperi.blogspot.com/2022/05/kulttuuriymparistojen-vaaliminen.html\nMyös sähköpostitse tai puhelimitse voi ilmoittautua mukaan ottamalla yhteyttä allekirjoittaneeseen.\nKesäkuussa Kuralan Kylämäessä on ohjelmassa nokkostalkoot 8.6., nuoremman polttokenttäkalmiston kasvillisuuden hoitoa 9.6., linturetki 12.6., miniseminaari perinnemaisemien hoidosta ja merkityksestä 13.6., nokkosten hyötykäytön työpaja 15.6. ja kerpputalkoot 20.6.\nLisää tapahtumia on tulossa keskikesällä, jolloin muinaisjäännösalueen kasvillisuuden hoitoa jatketaan viikatteilla niittäen, tutustutaan museopuutarhaan ja kasvikokoelmaan, järjestetään ohdaketalkoot laitumella, keitetään punamultaa ja maalataan sillä uusia aitoja sekä tutustutaan maatalousympäristöjen päiväperhosiin. Myös muualla maakunnassa tullaan projektin puitteissa järjestämään kulttuuriympäristöteemaan liittyviä, kaikille avoimia tapahtumia, joista tiedotetaan lähiviikkoina.\nVanha puutarhalajike, idänunikko ’Olympia’\nTätä tiedotetta voi jakaa eteenpäin yhdistyksen jäsenille. Sähköisessä ilmoittautumisessa yksi henkilö voi tehdä kaksi erillistä ilmoittautumista samalla sähköpostiosoitteella, eli esimerkiksi itselleen ja lapselleen. (Jos haluaa ilmoittaa itsensä lisäksi mukaan useita lapsia, asian voi kertoa ilmoittautumislomakkeen lisätietokohdassa.) Lämpimästi tervetuloa mukaan toimintaan ja tapahtumiin! Ystävällisin terveisin Yhdessä ympäristössä -projektin koordinaattori Kristiina Syrjäsuo.\nKristiina Syrjäsuo tutkija, Museopalvelut, kokoelmat ja kulttuuriperintö, Turun kaupunki, p. 040 484 0510


Taltuta sokeririippuvuus | Terve.fi\nKun alat syödä makeaa, tuntuuko sinusta usein, että mopo karkaa käsistä etkä pysty lopettamaan ennen kuin olet syönyt itsesi niin ähkyyn että maha on kipeä ja olo turvonnut, heikko ja väsynyt? Voitko kävellä pullatiskin ohi ilman että ostat siitä mitään? Kärsitkö väsymyksestä ehkä pitkin päivää, vaikka olisitkin nukkunut yösi hyvin? Oireita saattavat olla myös se ettei oikein mikään huvita ja mielialat ailahtelevat. Ehkäpä kärsit sokeririippuvuudesta, jossa himo hiilihydraattipitoiseen ruokaan ja etenkin sokeriin voi yltyä hallitsemattomaksi.\nHeidi Kannistolla on asiasta omakohtaista kokemusta. Hän on taistellut eroon sokerinhimosta hiilihydraattitietoisen ruokavalion avulla ja pitää sokeririippuvaisille viikottaisia vertaistukiryhmän tapaamisia sekä järjestää HOP -Hyvän Olon Päivät -neuvonta- ja luentoviikonloppuja ihmisille, joille makeanhimo on ongelma. Kannisto tietää, että sokeririippuvaiselle ainoa keino päästä makeanhimosta on jättää ainakin turhat hiilihydraatit eli valkoinen vilja ja sokeri syömättä.\nPuhdas sokeri sisältää "hiilareita" eli hiilihydraatteja. Hiilihydraatit taas ovat yksi kolmesta energiaravintoaineryhmästä. Hiilihydraateista käytetään myös yleisnimitystä sokerit, sillä ne jaetaan kolmeen ryhmään; sokereihin, tärkkelykseen ja ravintokuituun. Hiilihydraatteja sisältäviä ruoka-aineita ovat sokerit, viljatuotteet, hedelmät, juurekset marjat, kasvikset ja maitotuotteet. Tuoteselosteista sokerin tunnistaa -oosi -päätteestä, kuten fruktoosi, dekstroosi, maltoosi ja sakkaroosi.\nKaksi muuta energiaravintoaineryhmää hiilihydraattien lisäksi ovat rasvat ja proteiinit. Rasvoihin kuuluu mm. hormonitoiminnan kannalta välttämättömiä rasvahappoja, joita ihmisen keho ei pysty itse tuottamaan, vaan jotka on saatava ravinnosta. Esimerkiksi aivomme kaipaavat näitä välttämättömiä rasvahappoja mm. muistin toiminnassa ja mielialan pitämisessä virkeänä. Niin viisas kuin kehomme onkin, ei se pysty myöskään tuottamaan kaikkia tarvittavia solujen "rakennusaineita" eli proteiineja. Niihin tarvittavat välttämättömät aminohapot on saatava ravinnosta.\nNiinpä, jotta ruokavalio olisi tasapainoinen, täytyy siihen hyvien hiilihydraattien lisäksi ehdottomasti kuulua myös rasvoja ja proteiineja. Nämä pitävät hyvin myös nälkää kurissa ja tulisikin huolehtia, että joka aterialta löytyy hiilihydraattien lisäksi sekä rasvaa että proteiineja. Rasva kannattaa nauttia luonnollisessa muodossa. Tämä tarkoittaa, ettei rasvaa ole teollisesti muokattu. Luonnollista, hyvää rasvaa saa mm. rasvaisista kaloista, rypsi- ja oliiviöljystä, pähkinöistä, siemenistä ja voista.\nLaadukkaista hiilihydraattilähteistä, kuten kasviksista ja täysjyväviljasta puolestaan saa paitsi energiaa, myös tärkeitä kuituja, vitamiineja ja hivenaineita. Kuitupitoiset hiilihydraattilähteet imeytyvät elimistöön hitaasti ja vapauttavat energiaa tasaisesti, toisin kuin vaikkapa karkit ja keksit, joiden sisältämät hiilihydraatit imeytyvät vauhdilla ja nostavat verensokerin hetkessä pilviin.\nRuokailun jälkeen elimistö erittää insuliini -nimistä hormonia, jonka tehtävänä on säädellä verensokeritasoa. Jos syö satsin nopeasti imeytyvää hiilihydraattia, nousee verensokeri ensin nopeasti ylös ja insuliinin vaikutuksesta laskee nopeasti alas. Tästä seuraa helposti väsymys, heikko olo ja tarve saada lisää nopeita hiilihydraatteja, jotta verensokeri nousisi taas - ja kierre on valmis. Päivä menee naposteluksi.\nNiinpä hiilihydraatteja ei kannata syödä isoja määriä kerrallaan. Paketillinen leipää, kattilallinen makaronia tai jättipussi karkkia yhdeltä istumalta on takuuvarma keino saada itsensä "sokerihumalaan" - ja sitä seuraavaan "krapulaan" eli oloon, jossa väsyttää, ärsyttää ja turvottaa.\n"Insuliinin avulla ylimääräiset hiilihydraatit muuttuvat rasvaksi vyötärölle", Kannisto muistuttaa pitkän ajan vaikutuksista. Ylipaino, etenkin keskivartalolihavuus ja siihen usein liittyvä metabolinen oireyhtymä taas altistavat esimerkiksi aikuistyypin diabetekselle sekä sydän- ja verisuonitaudeille.\nHiilihydraattien täydelliseen välttämiseen ei kuitenkaan kannata alkaa, vaan tärkeintä on tehdä oikeita valintoja. Panosta hiilihydraattien laatuun. Myös pieni voisilmä kaurapuurossa takaa tasaisemman verensokerin kuin kaurapuuro ilman sitä, saati sokerilla. Valitsemalla hitaasti imeytyviä hiilihydraattilähteitä - esimerkiksi kasviksia, marjoja ja sokeroimattomia maitotuotteita - pysyy verensokeri tasaisena pitkin päivää eikä väsymys-ärtymys-herkkunälkä-ahmiminen -kierrettä pääse syntymään.\nKun puhutaan sokeririippuvuudesta, tarkoitetaan Kanniston mukaan itse asiassa usein himoa hiilihydraattipitoisiin ruokiin kuten karkkeihin, kekseihin, pullaan ja sipseihin ja tarvetta ahmia näitä liikaa. Joillakin hillittömän ahmimiskohtauksen tai jatkuvan napostelun voi laukaista myös leipä, peruna tai pasta.\nKannisto muistuttaa, että sokerinkulutus on noussut viime vuosisatoina ja vuosikymmeninä nopeasti mahtaviin mittoihin. Kehomme kuitenkin on samanlainen kuin se oli esivanhemmillammekin, eli sitä ei ole tarkoitettu käyttämään pääasiallisena energianlähteenä puhdasta sokeria, valkoisia jauhoja eikä teollisesti käsiteltyjä raaka-aineita. Monen nykyajan ihmisen ruokavaliosta nämä kuitenkin muodostavat leijonanosan.\n"Keholla on yksilöllinen sietoraja", Kannisto huomauttaa. Toiset ovat herkempiä hiilihydraattien vaikutuksille eli verensokerin heilahteluille ja siitä seuraaville tuntemuksille kuten väsymykselle, ärtymykselle ja himolle saada lisää nopeasti verensokeria nostavaa ruokaa. Toiset taas tuntuvat voivan syödä mitä vain joutumatta erilaisten mielitekojen kouriin. Esimerkiksi jollakulla karkkipussi kestää viikon lojuen aukinaisena pöydällä ja siitä napostellaan pari karkkia päivässä - joku toinen taas kiskaisee koko pussin puolessa minuutissa ja haluaa lisää.\nOma juttunsa ovat sitten ne, joilla herkkuhimo äityy ahmimiskohtauksiksi muidenkin kuin makeiden hiilihydraattipitoisten ruokien jälkeen. Esimerkiksi perunat, pastat ja leivät saattavat Kanniston mukaan saada hyvin "sokeriherkän" ihmisen ahmimiskohtausten kierteeseen. Kannisto kertoo lukeutuvansa itse niihin sokeriaddikteihin, joille ainoa toimiva keino välttää ylenmääräistä herkuttelua on pidättäytyä kokonaan runsaasti hiilihydraatteja sisältävistä ruuista.\nSellaista asiaa kuin kokonaan hiilihydraatiton dieetti taas ei ole olemassakaan, eikä sellaista edes kannata yrittää - jonkin verran hiilihydraatteja sisältävät kasvikunnan antimet ja esimerkiksi makeuttamattomat maitotuotteet kun sisältävät korvaamattoman paljon vitamiineja ja kivennäisaineita. Puheet muna-pekonidieeteistä ilman kasviksia makeanhimon hallinnassa kannattaa siis unohtaa ja ottaa asioista itse selvää. Usein ihmisillä on mitä ihmeellisimpiä mielikuvia eri ruokavalioista vain kuulopuheiden tai median uutisoinnin perusteella.\nTottumuksensa voi testata\nKuinka sitten voi testata, kuuluuko niihin onnettomiin, joilla sokerikoukku vie koko käden? Kannisto kehottaa tekemään muutaman päivän testin: "Kaikkein helpoin konsti testata itsensä on se, että jättää vähintään sokerit ja valkoiset jauhot muutamaksi päiväksi pois ruokalistalta. Jos niihin sinä aikana tulee ihan hillittömiä himoja, niin voi miettiä onko sokeririippuvainen ja olisiko ruokavaliomuutokseen aihetta."\nToinen keino on tarkastella oloaan hiilihydraattipitoisen aterian, vaikkapa pasta-annoksen tai pullakahvittelun jälkeen - onko olo väsynyt, ähky ja ikävä, kaikin puolin "känkkäränkkä"? Alkaako vähän ajan päästä tehdä mieli lisää "jotain hyvää"? Entä onko olo virkeä vaikka olisi syönyt ison pihviannoksen salaatilla? Jos näin käy, voisi itselle sopia paremmin ruokavalio, jossa hiilihydraattien laatua tarkkaillaan ja niiden saantia painotetaan jo edellä mainittuihin laadukkaisiin lähteisiin.\nJos toteaa olevansa syvällä sokeriliemessä eikä ulospääsyä näy, on Kanniston kokemuksen mukaan otettava kovat keinot käyttöön. "Vähintään sokeri ja valkoiset jauhot pois", hän kehottaa. "Niissä ei ole mitään ravintoaineita kenellekään", hän lisää. Turhat hiilihydraatit on jätettävä pois ainakin siksi aikaa, että ahmimisen kierre katkeaa. Tähän voi tosin mennä kauan. Siitä eteenpäinkään kyseiset herkut eivät kuulu päivittäiseen ruokavalioon.\nJos ne johtavat aina kierteeseen, kannattaa ne jättää ihan kokonaan pois. Sokeririippuvaisen ei kannata huijata itseään. "Jos syö vähän herkkuja tänään ja hallitsee itsensä eikä sorru ahmimaan, se ei tarkoita että voi alkaa herkutella joka ikinen päivä ja uskotella homman olevan hanskassa - kohta kierre on taas päällä", Kannisto muistuttaa.\nHän kehottaa sokeririippuvaista tunnustamaan itselleen, että sokeri on eräänlainen huume, josta eroon pääseminen ei ole helppoa vaan vaatii aikaa, kärsivällisyyttä ja kykyä ottaa opikseen virheistään. "Repsahdukset ovat osa oppimisprosessia, vaikka ne kestäisivät viikkoja tai jopa kuukausia", hän lohduttaa. Kerran repsahdettuaan osaa kenties seuraavalla kerralla välttää tilanteen, joka repsahtamiselle altistaa.\nHän kertoo, että usein sokerinhimosta kärsivät ovat olleet lapsesta asti makean perään; he ovat olleet niitä lapsia, jotka synttärijuhlista tullessaan koluavat kotona keittiön kaapit löytääkseen vielä lisää karkkia, vaikka ovat juuri kiskoneet jättiannokset sipsejä, limua, kakkua ja leivonnaisia. Toiset taas kehittävät sokeririippuvuuden myöhemmässä vaiheessa väärien ruokailutottumusten seurauksena. Tähän ryhmään kuuluvat myös ne, jotka voisivat elää pelkällä vaalealla leivällä tai pastalla.\nMyös ajatusten siirtäminen ruuasta muihin asioihin auttaa pääsemään niskan päälle makeantuskasta ja "hiilarien" liiallisen puputtamisen tarpeesta. Kannisto kehottaa keskittymään ruokaan liittymättömiin mieltä ilostuttaviin asioihin. Riippuvaisuuteen taipuvaisen ihmisen tosin kannattaa pitää huoli, ettei käy niin, että yksi riippuvuus korvaa toisen ja siirrytäänkin vaikka karkin mussuttajasta ketjupolttajaksi tai himourheilijaksi.\nKannisto kehottaa rakentamaan elämään useita erilaisia positiivisia "riippuvuuksia", jottei kaikki ole yhden kortin varassa. Panostaminen esimerkiksi uusiin harrastuksiin, käsitöihin, liikuntaan ja perheen sekä ystävien kanssa oleiluun kannattaa. Kun arki on kaikin puolin kunnossa, eivät ajatukset etsiydy ruokaan jatkuvasti ja herkkujen tuoma ilo on korvattu mukavammilla ja rakentavammilla vaihtoehdoilla.\nRuoka-aineista ja ravinnosta:\nLisätietoa Sokru -vertaistukiryhmästä ja HOP Hyvän Olon Päivistä:\nValtion viralliset ravitsemussuositukset\nMillä taltutat makeanhimosi - lue parhaat vinkit , Pudottajat.fi


Topinpuistolle rakennettiin alueen ilmastotyötä ohjaava Ilmastopolku - Topinpuisto\nEtusivu › Ajan tasalla › Topinpuistolle rakennettiin alueen ilmastotyötä ohjaava Ilmastopolku\nTopinpuistolle rakennettiin alueen ilmastotyötä ohjaava Ilmastopolku\n25.1.2022 | Topinpuiston kiertotalousverkosto\nTopinpuiston kiertotalouskeskukselle laadittiin ilmastopolku, joka tarjoaa toimenpide-ehdotuksia alueen ilmastotyöhön. Ilmastopolkua seuraamalla Topinpuiston yritykset voivat vähentää alueella syntyviä päästöjä muun muassa energiankäytössä ja logistiikassa. Samalla vastataan Turun kaupungin kunnianhimoiseen tavoitteeseen olla hiilineutraali vuoteen 2029 mennessä. Ilmastopolun rakentamiseen osallistuivat kaikki Topinpuiston alueella sijaitsevat yritykset.\nTopinpuiston kiertotalouskeskuksen tuore Ilmastopolku listaa toimenpiteitä, joiden avulla alueella syntyviä päästöjä voidaan vähentää ja sitoa vaiheittain vuoteen 2035 mennessä. Topinpuisto on kiertotalouteen keskittynyt yritysalue, jossa sijaitsee erilaisia jätehuollon ja kiertotalouden palveluja, kuten esimerkiksi yritysjätteiden käsittelyä, lajitteluasema ja biokaasulaitos.\nIlmastopolun rakentaminen aloitettiin tunnistamalla jo olemassa olevia päästölähteitä ja hiilinieluja. Lähtötason määrittelyn jälkeen asetettiin sopivat ilmastotavoitteet ja tunnistettiin tavoitteiden saavuttamiseen sopivia toimenpiteitä.\n– Selvitimme aluksi Topinpuiston ilmastoasioiden nykytilannetta. Nyt tiedämme esimerkiksi, ovatko yritykset jo laskeneet omia hiilijalanjälkiään ja mitä sähköä tällä hetkellä alueella on käytössä, kertoo Lounais-Suomen Jätehuollon (LSJH) projektisuunnittelija Lassi Leinonen.\nPäästöjä voidaan vähentää muun muassa hiilineutraalilla energialla\nTopinpuiston Ilmastopolku ehdottaa jatkoon erilaisia mahdollisia toimenpiteitä, joilla alue voisi tulevaisuudessa vähentää päästöjään. Toimenpiteitä on niin lyhyelle kuin pitkällekin aikavälille.\n– Lyhyellä aikavälillä on tärkeää määritellä kaikkien alueen toimijoiden hiilijalanjäljet, jotta saamme yhä tarkemman kuvan päästölähteistä. LSJH otti jo hiljattain ensiaskeleensa ilmastopolulla, kun laskimme yhtiömme toiminnan hiilijalanjäljen. Tuloksia LSJH:n laskennasta on odotettavissa kuluvan kevään aikana, Leinonen sanoo.\nPidemmällä tulevaisuudessa voitaisiin siirtyä täysin hiilineutraalin energian ja logistiikan hankintaan, lisätä hiilinieluja sekä kompensoida päästöt, joiden syntymistä ei voida välttää.\n– Kiertotalous ja ilmastotavoitteet otetaan vahvasti huomioon esimerkiksi Topinpuiston uudisalueiden suunnittelussa ja rakentamisessa. LSJH suunnittelee alueelle muun muassa uutta asukkaita palvelevaa lajitteluasemaa sekä poistotekstiilin jalostuslaitosta, Leinonen jatkaa.\nIlmastopolun rakentaminen käynnistettiin Turun kaupungin aloitteesta ja sillä pyritään vastaamaan kaupungin tavoitteeseen olla kokonaan hiilineutraali vuoteen 2029 mennessä. Topinpuiston uudisalueiden kehittämisen mahdollistava asemakaava tuli lainvoimaiseksi keväällä 2021.\nHyvät käytännöt ja onnistumiset jaetaan Topinpuiston verkostossa\nIlmastopolkua työstettiin alusta asti yhdessä alueella toimivien yritysten kesken. Alueella toimivat yritykset ovat kaikki kiertotalouden ja jätehuollon osaajia. Mukana Ilmastopolkua rakentamassa olivat Lounais-Suomen Jätehuolto Oy, Gasum Oy, Kuusakoski Oy, Ekopartnerit Turku Oy, Stena Recycling Oy (Kaivoasema), Kiertomaa Oy ja Turun Maisemointi Oy.\nIlmastopolun laatimisen lisäksi Topinpuiston yritykset tekevät itsenäisesti omaa ilmastotyötään. Hyvät käytännöt ja onnistumiset jaetaan verkoston kesken muun muassa kaksi kertaa vuodessa järjestettävässä Topinpuisto-päivässä.\n– Topinpuistossa on jo paljon kokemusta kiertotalouden yritysten välisestä yhteistyöstä. Tuore Ilmastopolku tarjoaa uutta tekemistä päästöjen vähentämisen ja ilmastotyön näkökulmasta, Leinonen toteaa.\nTopinpuiston ilmastopolku on luettavissa täällä.\nprojektisuunnittelija, Lounais-Suomen Jätehuolto


Kestävän vihreän kasvun palvelut – Helsinki Region Eco HUB –hankekokonaisuus tukee ilmastostrategian tavoitteita.\nHankkeessa edistetään kustannustehokkaita päästövähennystoimenpiteitä ja vähähiilisyyteen tähtäävää liiketoimintaa. Tavoitteena on luoda avoimeen dataan ja avoimeen yhteistyöhön pohjautuva innovatiivinen ekosysteemi vihreän kasvun palveluille pääkaupunkiseudulla.\nIlmastonmuutoksen hillintä ja sen aiheuttamiin muutoksiin sopeutuminen ovat globaalisti merkittävimpiä\nmuutoshaasteita, joihin kaupunkien ja kaupunkiseutujen tulee löytää ratkaisuja. Se edellyttää suuria muutoksia energiantuotannossa ja -kulutuksessa, liikkumisessa ja asumisessa. Päästöjen vähentämiseksi tarvitaan laajapohjaista yhteistyötä ja konkreettisia kustannustehokkaita toimia.\nYksi keskeinen keino päästövähennysten saavuttamiseen on vihreä kasvu. Seudulliset toimijat ja kaupungit voivat edistää uutta vähähiilistä liiketoimintaa tarjoamalla avointa dataa liiketoiminnan pohjaksi ja kaupunkitilaa kokeilualustaksi uusille tuotteille ja palveluille. Lisäksi voidaan hyödyntää innovatiivisia hankintamenetelmiä ja lisätä yhteistyötä avoimen datan\nhyödyntämiseen, vähähiilisten tuotteiden ja palveluiden ideoimiseen ja toimijoiden verkottumiseen. Liiketoimintaa ja\nyhteistyötä edistää myös vahva viestintä parhaista käytännöistä ja onnistuneista kokeiluista.\nNämä toimivat lähtökohtina Eco HUB-hankkeen neljälle osa-alueelle, joita edistetään erillisissä osaprojekteissa:\n1) IlmastoAtlas – avoin data, sähköinen ympäristöliiketoiminnan kehittämisympäristö\nIlmastoAtlas tarjoaa näkymän seudun uusiutuvan energian potentiaaleihin ja avaa paikkatietona missä ja millaisia\nliiketoimintamahdollisuuksia rakennusten energiatehokkuuskorjauksiin liittyy.\nIlmastoAtlaksen aineistoja on avattu HSY:n avoimen datan karttapalvelussa kartta.hsy.fi. Sieltä löytyvät vapaasti hyödynnettäviksi paikkatietona mm. aurinkoenergiapotentiaali, hukkalämpökartat ja erilaisia muita ilmastotyötä, ilmas-tonmuutoksen hillintään, sopeutumiseen ja vähähiilisyyttä tukevia aineistoja.\n2) Laadukas energiapaikkatieto\nHankkeessa kehitetään tietopohjaa rakennuskannan kasvihuonekaasupäästöjen vähentämiseksi ja energia- ja\nresurssitehokkaan korjaustoiminnan edistämiseen.\nLaadukas energiapaikkatieto osakokonaisuutta ei seudullisena ole vielä edistetty, osaprojektille haetaan rahoitusta.\n3) Asemanseudut Low Carbon District -alueina\nHankkeessa kehitetään yhteiset seudulliset vähähiilisyyttä edistävät kehittämisperiaatteet asemanseuduille ja seudullinen Low Carbon District -konsepti. Kaupunkien valitsemille pilottiasemanseuduille laaditaan yhteistyössä vähähiilitiekartat, joissa tunnistettuja ja priorisoituja toimia pilotoidaan laaja-alaisesti.\nAsemanseudut Low Carbon District –alueina projekti etenee kahdessa vaiheessa:\n1. vaiheessa virkatyönä tehtävänä ELIAS - Elinvoimaa asemanseuduille! -projektina ja\n2. vaiheessa Interreg Europe -rahoituksella osana SMART-MR-hanketta.\n4) Vähähiilisyyteen tähtäävän ympäristöliiketoiminnan kehittämisverkosto\nHankkeessa muodostetaan eri osaamisalueita yhdistävä avoimeen innovointiin ja avoimeen tietoon pohjautuva\nvähähiilisen ympäristöliiketoiminnan yhteistyöverkosto seudulle. Hankkeessa järjestetään työpajoja vähähiilisyyteen tähtäävien tuotteiden ja palveluiden ideointiin, innovointiin ja ratkaisujen kehittämiseen.\nVähähiilisyyteen tähtäävän ympäristöliiketoiminnan kehittämisverkoston osalta ELIAS- ja SMART-MR -hankkeissa on muodostettu oma monialainen kehittämisverkostonsa. Lisäksi Sitran johdolla on käynnistetty Smart & Clean -säätiö sekä Uudenmaan liiton, Helsingin kaupungin ja Aalto yliopiston Climate-KIC-yhteistyö, jotka molemmat tukevat laaja-alaisen kehittämisverkoston synnyttämistä seudulla. HSY on verkostoissa sisällöllisesti mukana.\nHSY Avoin Data karttapalvelu: paikkatietoasiantuntija Henna-Kaisa Räsänen, henna-kaisa.rasanen@hsy.fi\nIlmasto-Atlas: ilmastoasiantuntija Johannes Lounasheimo, johannes.lounasheimo@hsy.fi\nVähähiiliset asemanseudut: ELIAS- ja SMART-MR -projektipäällikkö Pia Tynys, pia.tynys@hsy.fi\nHSY Smart & Clean -hankeyhteistyö: hankepäällikkö Maria Kuula, maria.kuula@hsy.fi\nViimeksi muokattu 19.8.2016 8:53


Keskustelu - Apua ja vinkkejä 6-vuotiaan "raivohullun" neidin käsittelyyn??? | Sana vapaa | Meidän Perhe\nApua ja vinkkejä 6-vuotiaan "raivohullun" neidin käsittelyyn???\nMeillä on 6-vuotias erittäin äkäinen neiti. Vauvana ja pienenä tyttönä hä oli erittäin iloinen ja jekukas pikkutyttö. Nyt hän on jo muutaman vuoden ollut todella raivostuttava ja aina vaan pahenee. Toiset sanoo, että hänellä on vain uhmaa, mutta miten voi olla jatkuva uhma päällä??\nHän loukkaantuu erittäin pienestä. Ei periaatteessa tarvitse sanoa kuin hyvää huomenta, niin johan neiti raivostuu ja marssii huoneeseensa ovet paukkuen. Hän on jatkuvasti äkäinen ja kiukutteleva. Raivoaa ja huutaa vain. Kaikista pahinta on nyt se, että häntä ei voi edes komentaa, loukkaantumatta ja vielä kamalampaa kiukuttelua ja raivoamista kuulematta. Sitten hän tekeytyy tekemättömäksi ja "löysäksi" ja jos kosket, hän alkaa kiljumaan ai sattuu, sattuu. Ja naapurithan tykkää. Pahin on se, että emme saa edes halia mieheni kanssa hänen läsnäollessaan. Ja jos illalla menemme myöhemmin nukkumaan, neiti saattaa herätä jossain vaiheessa kiljumaan, että olkaa hiljaa, ei näköjään saa edes keskustella. Viime yönä hän heräsi vajaa klo 00.00 ja alkoi kiljumaan, menkää pois ja olkaa hiljaa. Varmaan kohta sossutädit hyökkää meille hakemaan lapsemme pois ja häätö tulee. Eivät naapurit tällaista kauan kattele.\nEn tiedä mitä enää tehdä. Hän on jotenkin raivohullu, ihan toisenlainen kuin isosiskonsa.\nPitäisikö mennä keskustelemaan perheneuvolaan vai viedä neiti suoraan psykiatrille, joka määrää sellaiset mössöt,\nnim. Uupunut äiti\nNeuvoja voi kysyä myös päiväkodista.\nItse neuvoisin teitä vanhempia miettimään tarkkaan säännöt, mitä kodissa tehdään. Sen jälkeen ihan vain pitämään niistä kiinni. Jäähypaikat voivat toimia, mutta jos lapsi ei suostu istumaan jäähyään, suosittelen Holdingia. Siinä lapsi otetaan syliin, ja häntä pidetään kiinni sovittu aika. Lapsi yleensä laittaa kovasti vastaan, mutta aikuisen pitää silloin olla tiukka. Lapseen ei kannata sinä aikana ottaa kontaktia, vaan sanoa alussa, että nyt istutaan jäähyllä, ja sen jälkeen keskustellaan rauhassa. Jos lapsi ei rauhoitu keskustelemaan jäähyn jälkeen, häntä varoitetaan uudesta jäähystä.\nVoi ottaa ihan ne telkkarin supernannyn ohjeet kolmesta varoituksesta: ensin rauhallinen kehoitus, sitten tiukempi kehoitus ja varoitus tulevasta jäähystä, sitten tiukka kehoitus ja varoitus jäähyn olevan seuraava keino, viimeisenä konstina jäähy.\nToisia lapsia auttaa myös, jos he tietävät mitä seuraavaksi tapahtuu. Lapsille voi piirtää päivän tapahtumat kuviksi, ja käydä ne läpi: Nyt syödään aamupala, sitten puetaan. Sen jälkeen olet päiväkodissa, sitten haen sinut kotiin jne.\nHyvistä hetkistä kannattaa kehua ylisuuresti, huonoista torua, mutta paino kannattaa pyrkiä pitämään kehuissa.\nOlkaa varovaisia sisarusten vertailemisessa. Pikkusisar saattaa alkaa ajatella olevansa paha, ja sisar on vain hyvä. Se voi leimata koko hänen itsetuntoaan ja kasvuaan.\nJa ennenkaikkea ottakaa valta nyt, myöhemmin se on vaikeaa.\nTyttö tarvitsee rajoja ja toimintamalleja. 6v on jonkinlainen "pieni murrosikä", eli vaihe, jolloin kasvetaan aika nopeasti isommaksi.\nMillaista käytös on eskarissa/hoidossa/muualla kuin kotona?\nJos et tykkää, että paiskoo ovia, niin anna tytölle vaihtoehto. Jotain, mitä saa tehdä suuttuessaan, vaikka iso tyyny, jota saa potkia ja lyödä. Laita jäähylle, kun raivoaa ns. turhasta ja jäähyn jälkeen keskustelette asian ja tyttö pyytää anteeksi.\nJos annat tytön määrätä säännöt, niin siitä kärsii kaikki -myös lapsi itse.\nEhkä lapsi kaipaisi vain enemmän rauhaa (myös omaa), unta ja hellyyttä?\nMeidän neidillä samaa vikaa kestettiin yli puoli vuotta suunnilleen tossa samassa iässä.\nNeuvolassa asiasta juttelin ja neuvolantäti suositteli kokeilemaan pehmeämpiä hoitoja ensin kun psykologille pääsyä jouduttiin odottelemaan muutamia viikkoja.\nVietiin tyttö hänen neuvostaan homeopaatille ja saatiin apu eli lapsi rauhoittui silminnähden heti! Ja on sen jälkeen vain ihan normaalisti välillä uhmaillut.\nNyt neidillä ikää 11v ja alkaa hurja luonne tulemaan uudelleen esiin esimurkkuiän myötä.. Onneksi nyt jo tiedetään mikä sellaiseen despoottisuuteen auttaa, ettei tarvitse sitä kauaa kärsiä :)\nVoi olla, että lapsi on jotenkin epäselvillä säännöillä. Ovatko sinun ja miehesi säännöt lasten kanssa aina samat? Teidän kannattaa keskustella ensin yhdessä miehesi kanssa säännöt kotona, ja sitten kertoa ne lapsillenne. Lapset kyllä yleensä tajuavat "perussäännöt" :ei huudeta, ei lyödä, ei määräillä, totellaan aikuisia yms. Varmistakaa, että olette vanhempina samoilla linjoilla, etteivät lapset sekaannu.\nJos esim miehesi antaa pomppia sohvalla ja sinä et, on lasten vaikea ymmärtää mitä kuunnella. Tai jos miehesi sanoo jotain, ja lapset juoksevat syliisi itkien kun eivät saa tehdä jotain ja annatkin luvan, säännöt sekoittuvat. Tai jos jonaina päivänä lapset saavat tehdä jotain ja toisena eivät.\nNo, hassuja esimerkkejä, mutta ehkä ymmärrät mitä meinaan. En tiedä oliko tästä nyt apua. :) Toivottavasti.\nklo 16:31 | 11.1.2009\nVoiko tytön kanssa keskustella ollenkaan, kysyä mikä ihme häntä pännii jne., siis silloin kun ei kiukkua. Sanotte, että noin ei voi jatkua ja on pakko ryhtyä toimenpiteisiin jos hän ei edes yritä parantaa käytöstään. Voisko kauniista käytöksestä palkita jollain, elokuvareissulla, jätskibaariin menolla tms. Mistä tyttö tykkää erityisesti? Koittakaa mennä johonkin harrastukseen, missä tyttö voisi purkaa turhautumistaan.


Playa Azlab.kom / mainos / RTB-mainonta - tämä on mainonta reaaliajassa\nAiemmin tärkein tehokas mainonnan tapanäyttömainonta. RTB-teknologia on tullut uusi virstanpylväs tämän liiketoiminnan kehittämisessä Internetissä. Vuosi 2008 osoittautui käännekohdaksi, kun aikaisemmin mainosalustojen "tukkuhinta" ostokset alkoivat korvata "vähittäiskaupan" järjestelmällä. Jokainen mainontatila alkoi ostaa ja myydä reaaliaikaisesti huutokaupan avulla. RTB - reaaliaikaiset tarjouskilpailut - tällaisen osto- ja myyntijärjestelmän nimi.\nRTB-mainonta - käsite\nRTB-mainonta on uusi tekniikkaOnline-mainonta, joka toimii reaaliaikaisen mainonnan huutokauppaan perustuvan periaatteen mukaisesti. Ero on se, että tällainen mainonta on tarkoitettu tavoiteajattelijoille eikä mainostilan hankkimiselle sivustoilla. Kun käyttäjä vierailee valitussa resurssissa, rtb-järjestelmä suorittaa välittömän huutokaupan. Jokainen rtb-mainos lunastetaan sekunnissa. Tämän jälkeen asiakkaan edullisin tarjous tulee näkyviin ennen käyttäjän silmää. Koska huutokaupan myyjät ovat mainosverkostojen sivustoja. Niiden tulisi sisältää rtb-näytöt.\nKäyttäjän tunnistamiseksi,selaimet, tilit sosiaalisissa verkostoissa, mobiililaitteet jne. Käyttäjää kutsutaan kohdennuksi, jos hän täyttää täysin mainostajan vaatimukset. Hänen henkilöllisyytensä pysyvät täysin luottamuksellisina. Kohderyhmäkohdistus (kohdistaminen) tapahtuu DMP: n anonyymien käyttäjäprofiilien perusteella. Lisääntynyt tehokkuus mainostajan kannalta on täsmälleen rtb-mainonta. Miten huutokauppaprosessi näyttää, käsitellään alla.\nMiten RTB toimii\nRTB-mainonta on järjestelmä, jonka avullailmoittaa myyjälle ja ostajalle mukavammin. Käyttäjä saa todella tarpeellista mainontaa ja myyjä nostaa mainonnan tehokkuuden indikaattoria. Kun käyttäjä lataa Internet-sivun, RTB-järjestelmä suorittaa huutokaupan reaaliajassa. DSP-järjestelmät (ne edustavat mainostajien etuja) määrittävät näyttelyn arvon ja tekevät panoksen. Huutokaupan päättymisen jälkeen mainostaja valitaan ja sivuston kävijälle näytetään tarkalleen hänen rtb-mainos. Esimerkiksi "Yandex" tarjoaa mainosverkoston tämäntyyppiselle tuotteelle.\nHuutokauppa alkaa, kun käyttäjäkäynnistää verkkosivun lataamisen selaimeesi. Tämä sivu sisältää mainosyksikön. Seuraava rtb-exchange lähettää tietoja mahdollisille ostajille mainostilaa. Lisäksi se ilmoittaa mainosyksikön koon, sijainnin ja mainoksen muodon. Seuraavaksi lähetetään käyttäjätunnusta, jonka Internet-sivu ladataan. DSP-ostajat tarkistavat tämän tiedon ja arvioivat resurssin. Aloita hinnoittelu paikkaan. Arvojen koon perusteella RTB-vaihto määrittää voittajan. Huutokauppa kestää noin 100 millisekuntia. Suurin panos saa paikan banneriin, ja se näkyy käyttäjän sivulla.\nUuden teknologian edut\nRTB-mainonta on joukko etuja mainostajille, käyttäjille ja sivustoille.\nKohdistaminen on tarkempaa johtuen mahdollisuudesta käyttää omia kriteereitään. Tämä vähentää tyhjää näyttökertaa.\nMainostaja määrittää kunkin näytön arvon tukkukaupan sijaan yhdellä kustannuksella.\nTekniikka auttaa käyttäjää näyttämään kiinnostuksensa ja ominaisuutensa perusteella ainutlaatuisen bannerin.\nInnovaatioiden käyttö kasvattaa sivustojen mainostuloja.\nRTB täydentää perinteistä mainontaa. On mahdollista asettaa minimipanos, sen alapuolella show ei myydä. Tässä tapauksessa mainonta näytetään perinteisessä muodossa.\nMainonta täsmällisemmin vastaa käyttäjän etuja, siitä tulee mielenkiintoisempaa ja vähemmän ärtyisä.\nRTB ei täysin syrjäytä tavallista mainontaaJos huutokauppa epäonnistuu, käyttäjät näkevät tavallisimmat bannerit. Kuten yllä mainittiin, esitystä ei myydä, jos sille ei tarjota hintaa, joka ylittää vähimmäisjoukon.\nRTB-mainonta on järjestelmä, joka vaatii terminologian tuntemusta. Järjestelmä käyttää tällaisia käsitteitä:\nDemand Side Platfrom (DSP) on alusta, jolla mainostajat toimivat. Lautalla itsessään ei ole käyttöliittymää, se näkyy, kun käytetään lisäosia DSP: n kautta.\nSell-Side Platform (SSP) on yritys, joka markkinoi paikkoja mainosalustoille.\nMainosvaihtoehdot ja mainosverkostot ovat mainosvaihtoja tai verkostoja, jotka tarjoavat vuorovaikutusta sivustojen ja mainostajien kesken.\nTiedonhallintaalusta (DMP tai Data Partners) ovat web-käyttäjäprofiilin tarjoajia, joita käytetään kohdistustarkkuuteen.\nTrading Desk on DSP: n lisäosa, jonka avulla voit hallita mainonnan lunastusta automaattitilassa.\nDCOP on luova foorumi, joka auttaa luomaan bannerin.\nMainosten tarkastus ja tuotemerkkisuoja - mainosyksiköiden jälkitarkistuksen järjestelmä sekä brändisuojaus.\nAnalytics ovat tilastotietoja, jotka auttavat seuraamaan käyttäjän toimintaa verkossa.\nMainonta virallisissa luetteloissa ja oppaissa\nOvatko kilpailijasi tuotteet kovassa kysynnässä?


Oman asuinmaan ja elämäntyylin kilpailuttaminen nettityön avulla\nTällä sivulla kerrotaan siitä, kuinka voit kyselyihin vastaamalla ansaita rahaa tai rahanarvoisia etuja tai olla mukana vaikuttamassa asioihin. Lisäksi sivuiltamme löytyy myös muita vinkkejä, joiden avulla voit ansaita rahaa netissä.\nNykyisin voidaan sanoa elettävän internetin ja teknologian valta-aikaa ja internet tarjoaakin runsaasti erilaisia mahdollisuuksia ansaita. Jotkut ovat käyttäneet tätä mahdollisuutta esimerkiksi oman näköisen elämän luomisen tukipilarina – etätyö tarjoaa mahdollisuuden esimerkiksi matkustella ja tehdä töitä reissun päältä sen verran, että tulee toimeen. Tämä vaatii ainoastaan koneen ja internet-yhteyden. Toisaalta usein netin kautta tehtävä työ tarjoaa lähinnä taskurahoja, joskin myös itsensä kokopäiväisesti työllistäminen netin kautta on mahdollista. Saatetaan puhua jopa oman asuinmaan kilpailuttamisesta ja oravanpyörän ulkopuolelle hyppäämisestä. Monessa maassa elinkustannukset ovat niin pieniä verrattuina Suomen vastaaviin, että etätyöstä ansaituilla rahoilla voi elää oikeinkin kivasti, vaikka tekisikin työtä vain puolipäiväisesti tai jopa vielä vähemmän. Samalla voi nauttia matkustelusta ja uusien asioiden kokemisesta.\nMonet yritykset maksavat siitä, että heidän asiakkaansa kertovat itsestään ja ostokäyttäytymisestään tietoja. Maksettuun mielipidetutkimukseen osallistuminen vaatii vain tietokoneen ja nettiyhteyden – ja joissakin tapauksissa myös sähköpostiosoitteen. Tutkimukset tehdään joko sähköpostitse tai kyseisellä nettisivustolla. Tavallisesti kyselyyn osallistumisesta maksetaan joitakin euroja per tutkimus eli kovin suurista summista ei ole kyse. Käyttöehtoihin kannattaa myös tutustua huolellisesti aina ennen tutkimukseen osallistumista.\nMyös blogin pitäminen on suosittu tapa ansaita rahaa netin kautta. Blogi ei välttämättä ole mikään kultakaivos ja ansaitset sen kautta todennäköisesti korkeintaan taskurahoja tai pientä lisätuloa, joskin suosituimmat bloggaajat ovat kyllä onnistuneet työllistämään itsensä täysin bloginsa kautta. Tämä on kuitenkin niin harvinaista, että rahankiilto silmissä blogia ei kannata perustaa. Pientä lisätuloa etsivälle oma blogi voi kuitenkin olla mukava harrastus.\nJos osaat valokuvata, voit myös yrittää myydä ottamiasi kuvia erilaisissa kuvapalveluissa. Monet yritykset ja yksityishenkilöt käyttävät näitä kuvia omissa julkaisuissaan. Samalla tavalla voit myydä kirjoittamiasi juttuja. Netistä löytyy myös useita netissä tehtävää työtä tarjoavaa palvelua, joissa työnantajat ja -tekijät kohtaavat. Näin työtä voidaan sekä tarjota että vastaanottaa ympäri maailman. Tämä on erityisen näppärää, koska näin työtä on runsaasti tarjolla ja sitä voidaan myös tehdä, olitpa sitten missä päin maailmaa tahansa – kunhan sinulla vain on käytössäsi nettiyhteys.\nLiikkeellä on myös huijareita\nValitettavasti myös tällä alalla on liikkeellä huijareita. Netissä on liikkunut esimerkiksi yllättävän uskottavalta tuntuva nettihuijaus, jossa työttömän äidin väitettiin tienaavan 5 390 euroa kuukaudessa täyttämällä erilaisia nettikyselyjä. Sivujen ulkoasu oli yllättävän uskottavan oloinen. Myöskin sivujen kieli oli virheetöntä suomea. Sivuilla vieläpä varoitettiin huijareista, vaikka sivu itse siis osoittautuikin huijausyritykseksi.\nTähän asiaan pätee jälleen sanonta, että jos jokin netissä mainittu asia vaikuttaa liian hyvältä voidakseen olla totta, onkin se yleensä täyttä valetta. Huijarit saattavat käyttää esimerkiksi jopa suomalaisia nimiä tehdäkseen huijauksestaan mahdollisimman uskottavan. Tuotteita ei välttämättä myöskään ylistetä liikaa, joten halpaan meneminen on helpompaa kuin sellaisessa tapauksessa, jossa tuote ylistetään maasta taivaaseen. Usein myös kommentteja väärennetään. Toisinaan huijarit huijaavat kerralla vain melko pieniä summia, koska potentiaaliset huijattavat maksavat helpommin pienen kuin suuren summan. Pieneltä tuntuva summa saatetaan maksaa ajattelematta asiaa edes kovin paljon. Pienen summan menettämisestä ei myös kovinkaan helposti tehdä rikosilmoitusta, kun taas suuren summan kohdalla rikosilmoitus saatetaan tehdä jo siitäkin syystä, että rahan takaisin saaminen on erittäin tärkeää.\nNetissä liikkuu valitettavasti huijareita, minkä vuoksi maalaisjärki kannattaakin pitää mukana aina erilaisia netin tarjoamia vaihtoehtoja punnittaessa. On tärkeää miettiä, mihin on ryhtymässä, ennen kuin lupautuu mihinkään.


Sekalaisia kysymyksiä NHL-kiekosta | Sivu 145 | Jatkoajan keskustelupalsta\nLuet ketjua: Sekalaisia kysymyksiä NHL-kiekosta\nPelicans-käskijä Tommi Niemelä on tyytyväinen lahtelaisten alkukauteen vaikeuksista huolimatta – "Ailahtelevaisuus on joukkueen isoin haaste"\nSekalaisia kysymyksiä NHL-kiekosta\nViestiketjun aloittaja Sledge Hammer!\nFirst Edellinen 145 of 146\n09.09.2021 klo 19.58\nEiköhän Kopteri viitannut noihin suuriin numeroihin kun senttereitä on vain se neljä. :)\nEli miksei puhuta top-2/middle-2/bottom-2-senttereistä.\n09.09.2021 klo 22.10\nSiksi koska se "top-6" muodostuu kuudesta pelaajasta ja "middle-6" niin ikään kuudesta pelaajasta. Keskushyökkääjä, joka kykenee tuossa ensimmäisessä pelaamaan, on "top-6" tason sentteri. Toki tuohon kymmeneen pelaajaan (periaatteessa) mahtuu vain se kaksi sentteriä, mutta tasoltaan on siis se "top-6".\nEli siis se top-6 ei ole varsinaisesti nimitys pelipaikalle, vaan niiden pelipaikkojen muodostamalle yhteisölle.\n10.09.2021 klo 15.41\nKyllä jopa minä sen verran tajuan, että top-6 tarkoittaa kuutta pelaajaa.\n12.10.2021 klo 09.47\nKenellä AHL:n aloittavista pelaajista on kovin liksa? Yksisuuntaisista soppareista varmaankin puhutaan.\n12.10.2021 klo 10.20\nTaisi Arizona pelastaa nyt useamman pelaajan AHL-komennukselta (Ladd, Eriksson, Strålman) ja muutama pelaaja ostettiin ulos tai lopetti. Itselle ei tule mieleen nyt kuin Richard Panik (2,75 miljoonaa caphit, 3,2 miljoonaa palkka).\nReactions: palle fontän\n12.10.2021 klo 10.25\nJos nyt jättää yksisuuntaisella sopimuksella AHL:ään lähetetyt pelaajat pois laskuista, niin Nathan Gerbe on kaksisuuntaisella sopimuksella pelaavista AHL:n palkkakuningas $500k tienestillään. Gerbe tosin taitaa olla loukkaantunut ja siten ylhäällä NHL-miehistössä IR:ssä, joten toiseksi suurimman AHL-palkan kaksisuuntaisista sopimuksista omaa Seth Griffith ($475k). Tästä voi katsoa enemmän kaksisuuntaisten sopimusten suurimpia AHL-palkkoja:\nBrowse NHL players, free agents, active and inactive players, 35+ contracts, entry-level contracts, and trade clauses\n13.10.2021 klo 22.02\nIFK & NYR\nOliskohan joku saitti, josta vois katsoa änärikierroksen tuloksia ja tilastoja ottelukohtaisesti, ilman että muiden pelien tulokset on esillä? Kiinnostelis aamulla vähän plärää, mut ei uskalla aukoa edes toista silmää kun vasta töipäivän jälkeen, kun pääsee katsomaan jälkilähetyksenä Caps-Rangers..\nHeljanko! Sjung hopp faderallan lallan lej o IFK sjung hopp faderallan lallan lej!\n13.10.2021 klo 22.33\nEn lupaa mitään kun oikeastaan en osaa sanoa vältytkö spoileilta, mutta kokeile niin, että iske kirjanmerkkeihin jokaisen NHL-joukkueen omat sivut ja luet raportit/tuloksen ottelusta silleen. En sit tosiaan tiedä, onko muista kuin siitä omasta ottelusta mainintaa yksittäisten joukkueiden sivuilla. Voisihan tämän jo nyt tarkastaakin kun viime yönä pelattiin jo.\n13.10.2021 klo 22.40\nTällainen ainakin löytyi googlettamalla.\nEdit: vaikuttaa aika toimivalta ja toi play by play ominaisuus on aika huikea, jos haluaa mehustella tulokset tapahtuma kerrallaan.\nReactions: Sixbladeknife, Petros, Parker27 ja yksi muu\n14.10.2021 klo 10.46\nOnko mitään kätevää appia tai saittia mistä näkisi otteluiden kokoonpanot, siis ketjuittain? Vai eikö NHL:ssä ole tapana ilmoittaa ketjuja ennen otteluita samaan tapaan kuin Liigassa? Googlettelin, mutta löysin lähinnä ottelukohtaisia rostereita ja ketjuja joissa oli mukana loukkaantuneita pelaajia yms.\n14.10.2021 klo 10.49\nEn ihan varmasti tiedä kuinka ajan tasalla nuo ovat ennen otteluita, mutta tuolta minä olen ketjukoostumuksia seurannut. Seurojen ja eri toimittajien Twitter-tileiltä tietenkin löytyy, jos löytyy, tarkempaa infoa ottelupäivien kokoonpanoista.\n13.11.2021 klo 08.35\nVoisiko joku avata millä logiikalla syöttöpisteet jaetaan NHL:ssä? En oikein saa kiinni tuosta Nashvillen toisesta maalista, että miten Micke sai siitä syötön?\n13.11.2021 klo 08.50\nGranlund > Kunin > Duchene > Kunin > Duchene > Kunin > Maali. Vastustaja ei saanut kiekkoa välissä haltuun eli aika selkeähän tuo on. Eikö Liigassa mene samalla tavalla?\n13.11.2021 klo 10.39\nNoin se menee. Kaivetaan taaksepäin vastustajan edelliseen kosketukseen, ja otetaan maalintekijän lisäksi kaksi syöttäjää, mikäli niitä kosketuksia vain löytyy. Taklauksista ja längistä päästämisisistä ei saa syöttöpinnaa, vaikka nimi on englanniksi assist.\nOnneksi nykyään kaikkialla muualla kuin maajoukkuepeleissä, joissa jostain syystä kuvitellaan, että syöttöpisteen myöntäminen maksaa jotakin. (Venäjä-pelissä Ojamäki olisi ansainnut syöttiksen maaliin, jossa Vatanen ja Aaltonen syötteli viivassa keskenään ennen jälkimmäisen maalia.)\nNiin ikään onneksi nykyään on kaikkialla on lopetettu kakkossyötön niistäminen pois riparimaaleista, joissa A syöttää B:lle, jonka vedon riparin C laittaa maaliin. A saa nykyisin ainakin yleensä myös kv-peleissä syöttiksen, ennen ei olisi saanut.\nPahoittelut turhautuneesta sävystä, mutta pistepörssi-intoilijana ärsyttää, kun näistä ei voi luoda pisteiden avokätisistä NHL-tyyppistä myöntämistä suosivaa yhtenäistä säännöstöä, jota noudatetaan tarvittaessa videoiden avulla jälkikäteen.\n13.11.2021 klo 13.09\nNo jotenkin omasta näkökulmasta liigassa ei noista jaella syöttöjä, mutta tämä on kyllä täysi mutu.\n14.11.2021 klo 00.53\nKakkossyötöistä puheen, niin näkeekö jostain taulukkoa mikä osa pelaajan pisteistä tulee kakkossyötöistä. Itse pidän pääosin noita kakkossyöttöjä "hänkin koski kiekkoon joskus" tyylisinä lahjoina.\n14.11.2021 klo 00.57\nTämähän on aika iso virhe, mitä tilastojen kanssa voi tehdä. Monta kertaa jopa se kolmossyöttökin on todella tärkeä maalin syntymisen ja pelijatkumon kannalta.\nKakkossyöttöjen vähättely on aivan helvetin turhaa.\nReactions: Naamavelli, Mr. Smith ja Bosco\nmaanantai klo 23.28\nKuinkas se nyt meni capin kanssa kun Evander Kane meni waiwerseista läpi. Meneekö se sama summa salary cappiin sieltäkin vai vähennettiinkö sitä jotain kun ollaan AHL:ssä?\ntiistai klo 01.14\nLandeskog - Ekholm myllystä tuli mieleen heti, että ei taida olla suomalaiset tapelleet keskenään NHL:ssä? Toisaalta eivät ole ruotsalaiset sotineet...\ntiistai klo 03.07\nJack DiBiase sanoi:\nEn ole koskaan kuullut kenenkään kiekosta tietävän käyttävän top-9 sentteri -termiä. Tuohan on terminä täysin järjetön jo siksi, että ykkösketjun ja kolmosketjun sentterit ovat käsitteenä niin kaukana toisistaan, että heidän ryhmittämisensä samaan kategoriaan on täysin älyvapaata.\nTOP-9 hyökkääjistä saatetaan puhua, mutta senttereistä harvemmin. TOP-MID-BOT-6 on aika hienoja ja yksinkertaisia lyhenteitä, kun puhutaan pelaajien arvoista joukkueilleen. Monessa joukkueessa TOP-6 paikoilla on MID-6 pelaajia joka johtaa siihen, että MID-6 paikoilla on BOT-6 pelaajia. Sitten on tuplaan 2010-2020 luvuilla pystyneet Pens ja Bolts, kun pystyttiin puhumaan todella laadukkaasta TOP-9 hyökkäyksestä.\ntiistai klo 03.25\nSäästöä tulee aina NHL:n minimipalkan verran plus 375 000 dollaria. Tällä kaudella minimipalkka on 750 000 dollaria, joten yhteensä palkkakattoon tulee säästöä 1,125 miljoonaa dollaria. Eli Kane kuluttaa Sharksin palkkakattoa 5,875 miljoonaa dollaria, sitten kun siirtyy AHL:n puolelle.\ntiistai klo 11.25\nToki tuollaisissa superjoukkueissa hetkellisesti on pystytty roolittamaan top-6 hyökkääjiä kolmoskenttään johtuen suuresta joukkueen laadusta, mutta se ei tarkoita, että kyseiset pelaajat olisivat varsinaisesti mitään "top-9-pelaajia". Esimerkiksi vaikka Jordan Staal mainitsemassasi Pens-joukkueessa, jota roolitettiin kolmoskentässä johtuen niistä parista muusta kaverista nimeltä Sid ja Geno.\n"Ei kai gloryhunttereista niin paljon päänvaivaa ole. Toisaalta, ymmärrän kyllä hyvin esim. Montrealin kannattajia täällä. Olet seurannut vaikka 30 vuotta joukkuetta ja yhden treidin / draftin takia hiekkalaatikkosi on yhtäkkiä täynnä porilaisia mussuttamassa peliaikaa suosikilleen." -Jatkoajan käyttäjä MR8\nKyllä ja myöhemmin sitten Hagelin-Bonino-Kessel. Monessa jengissä olisi ollut oikein hyvä kakkosketju tuolloin. Enää ei toki. HBK-kenttä oli vähän sama kuin Coleman - Gourde - Goodrow (en nyt muista menikö laiturit oikein päin).\nJoo, kyllä TOP-9’ksi laadultaan kutsuttava hyökkäys on kuin yksisarvinen metsässä.\ntiistai klo 18.56\nNo kysytään sitten vielä lisäksi, että kenellä pelaajalla on ollut tähän mennessä suurin salary cap, joka mennyt waiwersien kautta AHL:n puolelle pelaamaan?\ntiistai klo 19.23\nEn tiedä absoluuttisesta summasta, mutta jos mitataan prosenttiosuutta joukkueen palkkakatosta, Wade Redden (6,5M) oli vuonna 2010 aika arvokas AHL-pelaaja.\n“Shut up, have you ever played the game? I’d have my cock out if I scored four goals. I’d have my cock out, stroking it.” (Joe Thornton)


SÄILYTETÄÄN LÄNSI-PAKILA PIENTALOALUEENA - Adressit.com\nJaa Facebookissa (654)\nAllekirjoitukset 1 520\nTämä adressi on kohdistettu Helsingin kaupunkiympäristölautakunnan jäsenille, jotka päättävät Länsi-Pakilan kaavoituksen suunnitteluperiaatteiden hyväksymisestä.\nMe adressin allekirjoittajat vaadimme Länsi-Pakilan suunnitteluperiaatteiden hylkäämistä niiltä osin kuin se käsittelee Tuusulantien länsipuolen kortteleita, jonne nykyisten pientalojen tilalle mahdollistetaan jopa 5-7 kerroksisten kerrostalojen rakentaminen. Vaadimme, että Miilutie / Paloheinäntie - Saarnaajantie - Jakokunnantie / Sysimiehentie - Tuusulanväylä alue säilytetään muun Länsi-Pakilan kanssa yhtenevästi pientaloalueena.\n1. TUUSULANBULEVARDIA EI VOI KÄYTTÄÄ PERUSTELUNA PAKILAN KAAVOITUKSESSA\nKerrostalokortteleiden rakentamista perustellaan erityisesti tulevan Tuusulanbulevardin mahdollisen jatkon edellyttämillä uusilla asukkailla. Yleiskaavassa Tuusulanbulevardi on suunniteltu Kehä I:n eteläpuolelle. Mitään suunnitelmaa sen jatkamisesta Kehä I:n pohjoispuolelle ei ole ja lisäksi Helsingin kaupungin raideliikenteen verkkoselvityksessä todetaan pikaraitiotien mielekkääksi toiminta-alueeksi Kehä I:n sisäpuolinen alue. Kaupunkiympäristölautakunta on päätöksessään 18.12.2018 antanut luvan aloittaa kaupunkibulevardin suunnittelun tarkkaan rajatulla alueella, joka ulottuu Mäkelänkadulta Pakilan etelärajalle. Pakilan pientaloalue ei ole suunnittelualueella, ei edes Kehä I:n eteläpuolella. Lisäksi yleiskaavan toteuttamisohjelmassa ei ole merkitty minkäänlaista lisärakentamisen tarvetta Länsi-Pakilaan vuosien 2018-2050 välillä. Tarve rakentaa kerrostaloja Pakilaan perustuu siis suunnitelmaan, jota ei ole.\n2. GRYNDERIVETOINEN KAAVOITTAMINEN JOHTAA HUONOON KAUPUNKIRAKENTEESEEN\nVarsinainen suunnittelu ja kaavoitus jätetään kiinteistösijoittajien ja grynderien tehtäväksi. Tämä johtaa yksittäisten tonttien kerrosneliöiden maksimoimiseen ja koko alueen viihtyisyys, toimivuus ja laatu kärsii. Suunniteltu sekoittunut rakenne, jossa on sekaisin pientaloja ja kerrostaloja tekee alueesta sirpaloituneen ja osa pientaloista jää kerrostalojen saartamiksi.\n3. RAKENTAMISEN JA LISÄÄNTYVÄN ASUKASMÄRÄN KASVATTAMA LIIKENNE YLITTÄÄ ALUEEN TEIDEN KAPASITEETIN JA LISÄÄ LIIKENNETURVATTOMUUTTA\nKorotetun tehokkuuden (0,5-1,2) alue sijaitsee liikenteellisesti pussin perällä eikä suunnitelmassa ole huomioitu liikenteen aiheuttamia haittavaikutuksia alueelle. Työmaaliikenne ja myöhemmin lisääntyvä asukasliikenne ylittää pientaloalueen teiden kapasiteetin ja lisää liikenneturvattomuutta. Teitä on levennettävä, jotta liikenteen kulku on mahdollista. Tämä tarkoittaa nykyisten teiden reunoilla olevien viheralueiden tuhoamista. Lisääntyvä autokanta vaatii myös rakenteellisia pysäköintiratkaisuja eli pysäköintitaloja tai pihakannen alaista pysäköintiä. Nämä eivät sovi pientaloalueelle ja sotivat alueen vehreää kaupunkikuvaa vastaan.\n4. ALUEEN KOULUT JA PÄIVÄKODIT EIVÄT PYSTY VASTAANOTTAMAAN ASUKASMÄÄRÄÄ\nKeväällä 2022 valmistuvan Pakilan ala- ja yläkoulun koulurakennuksen kapasiteetti on mitoitettu vastaanottamaan vain nyt alueella asuvat oppilaat. Valmisteluvaiheessa 2019 pidetyn asukastilaisuuden yhteydessä kaupungin edustajat totesivat, että alueen koululaisten ennustetaan juuri ja juuri mahtuvan tähän kouluun. Päivähoitopaikkojen arvioitiin riittävän, jos alueen asukasmäärä ei kasva.\n5. ALUEEN YHTENÄINEN KAUPUNKIKUVA JA ALUEELLINEN PAIKALLISIDENTITEETTI KATOAISI\nLänsi-Pakila on ainutlaatuinen, kulttuurihistoriallisesti merkittävä puutarhamainen pientaloalue. Alueen eri vuosikymmeninä rakennetut talot ja pihat luovat yhtenäisen selkeästi miellettävän kaavallisen kokonaisuuden. Kerrostalojen rakentaminen heikentäisi tätä yhtenäistä kaupunkikuvaa ja tuhoaisi alueen paikallisidentiteetin. Lisäksi Helsingin kaupungin teettämästä Länsi-Pakilan ympäristöhistoriaselvityksestä (2021) käy ilmi, kuinka alueen viheralueet ja -verkosto tuottavat lukuisia hyödyllisiä ekosysteemipalveluja, jotka rakentaminen hävittäisi.\n6. SUUNNITELMA POLKEE ALUEEN ASUKKAIDEN ARVOJA JA OIKEUKSIA\nPakila-Seuran laajassa kyselyssä asukkaiden tärkeimpinä pitämät asumisen arvot olivat ympäristön turvallisuus ja pientalomiljöö. Helsingin kaupungin arvot ovat asukaslähtöisyys, ekologisuus, oikeudenmukaisuus ja yhdenvertaisuus, taloudellisuus, turvallisuus, osallisuus ja osallistuminen sekä yrittäjämielisyys. Tässä suunnitteluprosessissa näyttää siltä, että kaupunkiympäristön kaavoitusosasto ei noudata näitä arvoja. Suunnitelma pientalojen raivaamisesta kerrostalojen tieltä edustaa kaikkea muuta kuin asukaslähtöisyyttä, ekologisuutta tai edes taloudellisuutta. Yrittäjämielisyyskään ei toteudu oikeudenmukaisella ja yhdenvertaisella tavalla.\n7. ASUKKAITA EI OLE INFORMOITU EIKÄ KUULTU ASIANMUKAISELLA TAVALLA\nAsukkaille ei ole informoitu suunnitteluperiaatteista asianmukaisella tavalla eikä asukkaille ole jätetty käytännön mahdollisuutta osallistua tai ottaa kantaa suunnitelmiin. Länsi-Pakilan suunnitteluperiaatteet selostus ilmestyi Helsingin karttapalveluun 6.12.2021 ja suullisesti asiasta kerrottiin 13.12.2021 Uutta Pohjois-Helsinkiä verkkotilaisuudessa. Tilaisuudessa ei kerrottu suunnitelmassa olevasta korotetun tehokkuuden (0,5-1,2) alueesta ja mahdollisuudesta muuttaa tämän alueen tontit kerrostalotonteiksi. Tätä radikaalia muutosta ei ole missään vaiheessa tuotu esille. Verkossa olleen kerrokantasi -kyselyn vastaamisaika 6-30.12.2021 oli lyhyt ja ajankohta oli todella huonosti valittu juuri ennen joulua. Kerrokantasi -kyselyyn kirjoitettiin 412 mielipidettä ja lähes 80 % vastusti kerrostalojen rakentamista. Runsaan vastustuksen vuoksi kaavoitusosasto lupautui pitämään uuden asukastilaisuuden, mutta kieltäytyi lähettämästä uutta aineistoa etukäteen tarkasteltavaksi. Uutta kommentointikierrosta ei myöskään luvattu antaa.\nKaupunkiympäristölautakunta toteaa päätöksessä 18.12.2018: ”Lautakunta pitää ensiarvoisen tärkeänä, että prosessin jatkuessa kaavarungon valmisteluun kaikkien Tuusulanbulevardin varrella olevien alueiden asukkaat ja toimijat ovat vahvasti mukana suunnittelussa ja vuorovaikutuksessa.”\nPro Pakila Ota yhteyttä adressin tekijään\nAllekirjoittamalla tämän adressin annan luvan siihen, että Pro Pakila voi luovuttaa tällä lomakkeella antamani tiedot päätöksentekijöille.\nMainosta adressia "SÄILYTETÄÄN LÄNSI-PAKILA PIENTALOALUEENA" tässä luettelossa


Suorita itsesi loppuun – Proakatemian esseepankki\nSuorita itsesi loppuun\nKirjoittanut: Emilia Mäkelä - tiimistä Kipinä.\nNykyään voi suorittaa kaikkea. Kokeile suorittaa vaikkapa nukkumista tarkkailemalla unesi laatua ja kestoa älykellon avulla tai sitten voisit suorittaa vaikkapa onnellisuutta kuten Eeva Kolu esittää kirjassaan Korkeintaan vähän väsynyt. Onnellisuudesta on vähitellen tullut statussymboli muiden joukossa, jonka ansiosta onnellisuuden tulee myös näkyä ulospäin ja siitä täytyy löytyä todisteita. Oliko lomasi oikeasti hauska ja rentouttava, jos siitä ei ole kuvia?\nSuorittaminen aloitetaan jo ajoissa ja jokainen tuntee jonkun, joka on joskus palanut loppuun tai ihan juuri palamassa loppuun. Joka viides teinityttö on uupunut (Kolu, E. 2020). Ei kuulosta kovin lupaavalta. Itsellekin uupumuksesta tuli arkipäivää jo lukiossa, kamppailin sen kanssa vuosia ja toisinaan edelleen huomaan sen vaikutuksen.\nKorkeintaan vähän väsynyt sai minut nauramaan ääneen useita kertoja. Kirja on huvittava kuvaus Kolun henkilökohtaisesta elämästä ja burnoutin myöntämisestä itselleen, muttei aihe ole itsessään naurattava. Huomasin nauravani juuri sitä tietäväistä naurua, joka kirjassa mainitaan. Keskivaikea masennus, yleistynyt ahdistuneisuushäiriö (Kolu, E. 2020.) – Hah! Juuri noin minunkin papereissani ennen luki.\nOlin odottanut tämän kirjan julkaisua, jota tapahtuu todella harvoin ja se ei olisi voinut tulla parempaan hetkeen. Kesä meni humisten ohi ja huomasin edelleen olevani kevään jäljiltä todella väsynyt eli siis uupunut. Kenties tästä uupumuksestani johtuen olin myös runsaasti sairaana ja sen päälle toinen rokoteannos sai kroppani todella sekaisin. Tuntui siltä, että olisi syytä luovuttaa ja osittain sitten teinkin niin. On kuitenkin vaikea antaa itselleen armoa ja myöntää epäonnistuminen.\nUupuminen on helppo sekoittaa laiskuuteen, sillä sen oireena voi olla aikaansaamattomuus. Se, että tarvitsetkin lepoa enemmän kuin joku muu, ei voi olla kuin laiskuutta. Yritä levätä tehokkaammin, sillä levon päätarkoitus on johtaa tehokkuuteen ja vain paljon tekemällä sinä olet ansainnut levätä. Entä jos ihan vain lepäisit, koska tuntuu siltä?\nYmpärillä tapahtuva suorittaminen luo paineita. ”Kuka enää lenkkeilee, kun voi treenata puolimaratonille” (Kolu, E. 2020). Jos leivot marja- tai sienipiirakkaa, ovathan nuo luonnonantimet poimittu itse? Nykyinen uupumusbuumi voi johtua siitä, kuinka ihmiset ovat alkaneet suorittaa myös vapaa-aikaa saaden aikaan sen, ettei ”työperäinen uupumus” ole enää todellinen tilanne monenkaan kohdalla. Useimmiten uupumus paljastuu kuitenkin vasta, kun se alkaa vaikuttaa työn suorittamiseen, vaikkei itse työssä olisikaan mitään uuvuttavaa. Tässä piilee ikävänä puolena se, ettei ihminen välttämättä ymmärrä olevansa uupunut riittävän ajoissa tai myönnä sitä itselleen. Suorittamisen lopettaminen tai jarrun painaminen voi luoda kelpaamattomuuden tunteen ja väitän, että monilla suorittaminen lähtee alun perin juuri kelpaamisen tavoittelusta. Kelpaammeko ilman titteleitä, saavutuksia tai taitojen osoitusta?\nPitkittynyt uupumus muuttuu lopulta masennukseksi. Seuraa kokonainen joukko ihmisiä, joiden tilanne muistuttaa töihin kykenevien alkoholistien elämää ja tälle on syntynyt uusi termi high-functioning depression. Ongelmallista tässä on se, ettei näiden ihmisten tilanne helpotu ilman tilanteen myöntämistä. Aivan kuten alkoholistikin usein jatkaa juomistaan, kunnes jokin elämän alue ratkeaa liitoksistaan. Kaikkihan on ihan okei.\nUupumisen paranemiseksi olisi tärkeää hyväksyä tilanne itselleen. Suorittajalla parantumisessa piilee toisaalta vaarana myös se, että alkaa suorittaa selviytymistä masentumisesta. Tärkeämpää olisi luoda elämään vastapainoksi tekemistä, joka ei ole suorituskeskeistä. Tee jotain mistä nautit ilman paineita siitä, mikä on lopputulos tai kuinka paljon tekeminen kehittää sinua ihmisenä.


RiESA julkaisi toisen sinkun tulevalta levyltään - Metalliluola\nKoti Metalliluolan ennakot ja tiedotteet RiESA julkaisi toisen sinkun tulevalta levyltään\nLihahärkä valikoitui sinkuksi, koska se "kuulosti vähiten sinkulta".\n”Älä kumarra kultaa, kumarra lihaa!” Näin julistaa punk-metalliyhtye RiESA, joka julkaisee uutta musiikkia. Syksyllä ilmestyvältä kakkoslevyltä julkaistiin jo aiemmin keväällä upealla musiikkivideolla varustettu kappale Moukanmoukari, ja nyt kaiken kansan kuultavaksi saatiin Radio Rockillakin soinut härkäisen raivokas single Lihahärkä.\nKappale syntyi RiESAlle melko perinteisin metodein: Olli sävelsi, Molli sanoitti ja sovitus luotiin yhdessä. Herra Olli kertoo sävellysprosessista seuraavaa:\n”Halusin tehdä kappaleen, jota Molli ja Kolli eivät ymmärtäisi. Mutta kyllä ne perkele ymmärsivät.”\nYmmärryksen jälkeen vuorossa oli sanoittaminen à la Molli, ja tässä vaiheessa raivoavan biisin tarinaan eksyivät myös punk-bändin ruokalistat.\n”Ruotsin köttbullar lyhentyi päässä muotoon köttbull, josta ruotsinenglantina saatiin sana ’lihahärkä’. Tämä kuulosti hyvältä.”\nBiisin sovittaminen ja äänittäminen taas oli yhtä väkivaltaista juhlaa ja leikkiä, josta veli Kolli todistaa väkevästi seuraavaa:\n”Biisissä on teurastamon soundi, ja sitä pyrittiin ylläpitämään. Raskas tatsi biisin alusta muuttuu ripeäksi laukkakompiksi, ja homma vyöryy eteenpäin kuin liukuhihnallinen ruhoja.”\nYhdessä yhtye toteaa, että kappale valikoitui sinkuksi loogisesti siksi, koska se kuulosti kaikkein vähiten singleltä, ja sehän on tässä tapauksessa erinomainen asia. RiESA kannustaakin yleisöä tutustumaan tuotokseen seuraavasti:\n”Ei muuta kuin biisi soimaan, kurahousut jalkaan ja katsomaan, kuka on lihakukkulan kuningas!”\nKansikuva: Aamos Seppä\nEdellinen artikkeliIron Maiden – Brave New World (2000)\nSeuraava artikkeliSA – Selvityksen Alla julkaisi singlen ”Herkkä Poika” tulevalta EP:ltään


Koukussa ja puikoissa: 2015\nIloista ja lämmintä kesää!\nKesän ensimmäisiä oikeita lämpimiä päiviä on hyvä juhlistaa yksinkertaisella ja hyvänmakuisella kesäsmoothiella. Heitä blenderiin muutama persikka, pari nektariinia, puolikas hunajameloni ja vähän kylmää vettä ja siitä tulee raikas kesäinen (ja terveellinen) juoma!\nBlogini taitaapi nyt jäädä kesän mittaiselle tauolle näillä näkymin. Palaillaan taas! Ja hyvää kesää!\nLähettänyt Anne klo 19.22 Ei kommentteja:\nTunnisteet: hedelmät, kesäjuoma, smoothie\nVielä ehti täksi kevääksi käyttöön nämä helpot ja nopeat säärystimet. Alta löytyy myös ohje. Tykkään junasukkien varren neuleesta, joten ne ovat olleet inspiraationa näihin säärystimiin.\nLanka: Pierre Cavallo Viima n. 150g (100g = 120m)\nPuikot: nro 4 (vaikkakin langalle suositeltiin puikkoja nro 6,5-7)\nLuo 32 silmukkaa ja jaa ne tasaisesti neljälle puikolle (8s / puikko).\nAloita 2o 2n -neulos ja neulo sitä 10 kerrosta.\nJatka neuloen pelkkää oikeaa viisi kerrosta. Neulo pelkkää nurjaa kolme kerrosta. Jatka tällä kaavalla (5 krs oikeaa, 3 krs nurjaa) niin kauan kunnes säärystimessä on kahdeksan nurjaa pätkää.\nNeulo vielä viisi kerrosta oikeaa. Viimeisellä oikealla kerroksella lisää joka puikolla kaksi silmukkaa (yht. 8s). Työssä on nyt 40s.\nNeulo lopuksi 15 kerrosta 2o 2n-neulosta ja päättele silmukat löyhästi.\nTykkään, että alaresori on hieman levenevä, jolloin se asettuu kivasti kenkien päälle. Jos et kuitenkaan halua pientä levennystä alaresoriin, voi nuo kahdeksan silmukkaa jättää lisäämättä.\nLähettänyt Anne klo 8.40 9 kommenttia:\nTunnisteet: helppo, neulonta, ohje, oikeeta ja nurjaa, säärystimet\nKun ei käsitöitä ehdi tekemään niin onneksi sentään leipomaan ehtii!\nNämä rieskat ovat tuloksena kokeilevasta keittiöstäni ja täytyy myöntää, että maistuu hyvältä vaikka kuvan perusteella näyttävätkin aika kuivilta ja mauttomilta :)\n1/2-1 dl riisijauhoja (tarpeen mukaan, kuinka löysän taikinan haluaa)\nlisämausteeksi halutessasi 1/2 dl auringonkukansiemeniä TAI 1 tl valkosipulirouhetta\nKaikki ainekset sekoitetaan keskenään. Uunissa nämä paistuvat 225 asteessa 25-30 min.\nLähettänyt Anne klo 9.19 Ei kommentteja:\nTunnisteet: gluteeniton, kokeileva keittiö, leivonta, rieskat\nHeips taas pitkästä aikaa!\nVauva tuli taloon marraskuun alusta ja on tähän mennessä pitänyt huolta siitä, ettei äiti pääse lankakorille :)\nSitä odotellessa ajattelin kuitenkin julkaista vauvan kummille joululahjaksi tekemäni huivin. Ohje on Novitan Talvi 2014 -lehdessä. Siitä poiketen jätin hapsut laittamatta, koska se näytti itseasiassa kivemmalta niin. Huivista olisi tullut aika massiivinen, jos siinä olisi ollut vielä hapsut.\nJokaisessa neulomuksessa on ollut tähän asti joku asia minkä olen oppinut. Tämän huivin tekeminen muistutti siitä, että vaikka alussa se tuntuu edistyvän nopeasti ja luulet sen valmistuvan nopeasti niin eipä se ihan niin olekaan, mitä pidemmälle päästään ;) (nuo yläreunan kerrokset tuntuivat superpitkiltä varsinkin nurjalla puolella!)\nMukavia keväisiä päiviä kaikille!\nEhkäpä tämä blogi taas pikkuhiljaa aktivoituu :)\nLähettänyt Anne klo 8.26 Ei kommentteja:\nTunnisteet: huivi, joululahja, neulonta


Re: Tallentamiset katoaa? - Telia Yhteisö\nRe: Tallentamiset katoaa?\nNyt on monesti käynyt niin, että olen laittanut koko seuraavan viikon (seuraamani) ohjelmat tallennukseen, mutta viikon päästä yli puolet tallennuksista ovat kadoksissa. Olen ruvennut seuraamaan tilannetta ja ilmeisesti laittamani tallennukset poistuu, ja joskus joudun laittamaan ne jopa kolme kertaa tallennukseen ennen kuin se rec-pallo pysyy siinä. Ongelma ei siis ole tallenuksien katoaminen vaan se, ettei järjestelmä edes tallenna niitä ohjelmia jotka sen pitäisi tallentaa. Mistä tämä johtuu? Onko muilla ollut samaa ongelmaa? Ärsyttävä kun ei voi luottaa omaan digiboksiinsa...\nJoo itsellä tapahtui tämä jälleen viikonloppuna. Laitoin netin kautta tallentumaan sunnuntaille kaksi ohjelmaa, mutta eihän se niitä ollutkaan sitten tallentanut. Tai siis toista ei tallentanut, ja toinen ohjelma ei ollut vielä kerennyt alkamaan, kun huomasin ettei se siellä tulevissa ohjelmoinneissa ollut. Alkaa pikkuhiljaa pahemman kerran ärsyttämään tämä!\nTässä on lähiaikoina ollut enemmän ja vähemmän ongelmia tuon ohjelmaoppaan kanssa ja ne ovat ikävästi näkyneet myös tallenteiden toimivuudessa. Nyt ne toivottavasti ovat takanapäin ja tulevista ongelmista olisi hyvä tehdä vikailmoitus.\nJuu ei ole takana päin. Taas puolet tallennuksista hävinnyt. Elisalla oli omat vikansa, mutta toimi niillä sentään tallennus. Perkele sentään.\nSama sonta jatkuu, ajastukset katoavat, ohjelmia puuttuu etätallennusoppaasta ja tuplia ilmestyy listalle päivittäin sotkemaan alkuperäisiä ajastuksia. Turha ilmeisesti edes odottaa korjauksia, mitään ei ole tähänkään mennessä oikeasti korjattu vaikka toisin väitetään.\nRaportoidaan, taas kerran:\nJälleen kerran tänään jäi Copper (omalla kohdallani jo kolmas kerta) alusta tallentamatta. Tarkistin kotiin tullessani yhdeksän jälkeen tilanteen ja eipä ollut tallennus käynnissä. (Sen sijaan Copper nimellä oli nauhoittunut vähän aikaisemmin joku ihan muu ohjelma.)\nHei Anuep, Sarme1971 ja Norau,\nOngelman korjaamiseksi tehdään edelleen töitä. Toivotaan että saadaan ratkaisuja mahdollisimman pian.\nTäällä myös sama vika, ohjelmat ei tallennu vaikka ne on laitettu tallentumaan. Nyt on viimeisen kuukauden aikana useita ohjelmia jäänyt tallentumatta. Viimeksi eilen (la 26.4.) Yleltä tullut Dorian Grayn muotokuva -elokuva.\nLuultavasti kaikki ohjelmat, jotka meillä on jääneet tallentumatta, ovat tulleet Ylen kanavilta. Tästä nyt ei ole ihan 100 % varmuutta, mutta siltä näyttää.\nHarmittaahan se joka kerta, kun on jotain ajatellut katsovansa, mutta eipä sitten olekaan mahdollista.\nEtätallennuksien kanssa on jonkin verran esiintynyt ongelmaa etenkin Ylen kanavien kohdalla. Ongelmaa selvitellään ja toivotaan että ratkaisuja siihen saataisiin mahdollisimman pian.\nTaas jäi tallentumatta maanantaina 28.4. illalla Yle 1:ltä Prisma.


Meteorologi viikosta: “Pyry ja 10 senttiä lunta torstaina – loppuviikolla +20 astetta voi olla lähellä!” - Forecan sääuutiset ja blogi - Foreca.fi\nSääuutiset ja blogi> Meteorologi viikosta: “Pyry ja 10 senttiä lunta torstaina – loppuviikolla +20 astetta voi olla lähellä!”\nUutiset | Julkaistu 18.5.2020 klo 16.11\nSää vaihtelee tällä viikolla ennusteen mukaan takatalven tunnelmista keväiseen lämpöön.\nVasen kuva: Ari Branthin, Ylöjärvi, 11.5.2020 / Oikea kuva: Pirjo Räisänen, Tampere, 17.5.2020\nViikon alku on viileä. Lumi- ja räntäsateet ovat yhä mahdollisia etelässä asti. Torstaille ennustetaan runsaita lumisateita osaan maata, mutta loppuviikolla sää olisi tämän hetken ennusteen mukaan lämpenemässä paikoin jopa 20 asteen tienoille.\nViime vuonna tähän aikaan 18. toukokuuta alkoi viiden päivän hellejakso, jolloin jossain päin maata mitattiin vähintään 25,1 astetta. Tänä keväänä 20 astetta on vielä rikkomatta. Kevään korkein lämpötila tähän mennessä on 11. toukokuuta Lappeenrannassa mitattu 18,7 astetta.\nTämän viikon alku etenee viime viikolta totutulla kaavalla: aamut ovat melko aurinkoisia, vähitellen kumpupilviä alkaa kerääntyä taivaalle ja iltapäivisin voi tulla rankkojakin kuurosateita. Alkuviikolla enimmät kuurot hiipuvat pois yön ajaksi. Pakkasta voi olla öisin etelää myöten.\n– Jokunen kuuropilvi voi kuitenkin selvitä yön tunneille. Jos öisin jotain sataa, niin se voi olla etelässä asti lunta tai räntää. Eli voipa takatalvi vielä jossain päin maata yllättää lähiaamuina, varoittaa Forecan meteorologi Markus Mäntykannas.\nViikonloppuna saatiin maistiaisia myös ukkosista ja lisää saattaa olla tulossa. Myös rakeita voi sataa edelleen.\n– Erityisesti tiistai näyttää ukkosherkältä päivältä, todennäköisesti tulossa on kuluneen kevään aktiivisin ukkospäivä tähän mennessä. Kuurosateet ovat tiistaina erittäin herkässä lähes koko maassa.\nPäivälämpötilat lähtevät vähitellen hitaasti kohoamaan. Alkuviikolla Etelä- ja Keski-Suomessa on ylimmillään 10–13 astetta, pohjoisessa yli viisi astetta. Sadekuuroissa lämpötilat kuitenkin romahtavat yli viidellä asteella.\nTorstaina lumipyry, viikonloppuna +20 astetta lähellä?\nMäntykannas toteaa, että torstaina on kenties tulossa takatalven viimeinen yritys.\n– Idästä lähestyy sadealue, joka tuo tämän hetken ennusteen mukaan itään lumipyryn. Itärajalla saattaa tulla paikoin jopa kymmenen senttimetriä märkää lunta. Lunta ja räntää voi sataa yleisesti maan itä- ja kaakkoisosassa, lännempänä sadealue kuivahtaa kokoon. Päivälämpötilat ovat sateessa vain muutamassa asteessa. Tämä on yli kymmenen astetta normaalia kylmempää, sanoo Markus Mäntykannas.\nLoppuviikolla ennusteissa näkyy vihdoin kauan odotettua lämpenemistä.\n– Perjantaista eteenpäin tuulen suunta näyttäisi viimein kääntyvän lounaanpuoleiseksi. Suomeen vahvistuisi korkeapaineen selänne. Jos aurinko paistaa tämän hetken ennusteen mukaisesti, koko maassa Lapissa asti ylittyy 15 astetta, paikallisesti 20 astetta voi olla lähellä. Nopea lämpeneminen voi olla todella paha juttu Lappiin ennustettujen isojen tulvien kannalta, toteaa Markus Mäntykannas.\nMikäli sää lämpenee loppuviikolla ennustetun mukaisesti, hypättäisiin lämpötiloissa selvästi tavanomaista kylmemmistä lämpötiloista keskiarvojen yläpuolella oleviin lukemiin. Yöt ovat kuitenkin edelleen kylmiä.\nViime vuoden toukokuussa oli yhteensä kuusi hellepäivää. Vuoden 2019 korkein toukokuun lämpötila oli 27,8 astetta. Vuonna 2018 hellepäiviä oli toukokuussa peräti 14 kappaletta, vuonna 2017 vain yksi. Vuoden 2018 toukokuun korkein lukema oli 29,6 astetta, vuonna 2017 puolestaan 27,0 astetta.\nPäivitetty 18.5. klo 16.29


Mukava Apt sijaitsee täydellisellä pois Lygon Street - Asunto - Melbourne\nMukava Apt sijaitsee täydellisellä pois Lygon Street\nCardigan Street, Carlton, 3053 Melbourne, Australia\nTämä huoneisto sijaitsee erinomaisella paikalla aivan Lygon Street. Huoneisto on täysin remontoitu ja sisustettu tyylikkäästi, tarjoaa sinulle tyylikäs mutta kohtuuhintainen vierailu Melbournessa.\nVuodesta asuntosi sinulla on mahdollisuus saada joitakin Melbournen hienoimmista ravintoloista, kahviloita, kauppoja ja putiikkeja. Raitiovaunut ja bussit kotiovellesi viemään sinut CBD ja muita kuuluisia nähtävyyksiä Melbournessa.\nLähellä Royal Melbourne Hospital, Royal Dental Hospital, yliopistojen ja jotkut Melbournen kuuluisimpia nähtävyyksiä.\nNauti monikulttuurinen ilmapiiri Lygon st, herkullinen ruoka, loistava palvelu ja kaunis puistojen alueella.\nTärkeimmät nähtävyydet ovat kävelymatkan päässä:\n- 1min kävelymatka Lygon Street\n- 8min kävelymatka 3D Imax ja näyttely rakennukset / museo\n- 2min kävelymatka Melbourne University\n- 5 minuutin kävelymatkan päässä RMIT\n- 5 minuutin kävelymatkan päässä Royal Melbourne Hospital & Dental\n- 10min kävelymatka Melbourne CBD\n- 20 minuutin kävelymatkan päässä Victoria Market\n- 10min kävelymatka Brunswick st\n- 15min kävelymatka Smith st\nCarlton huoneistossa on queen-vuode ja kahden hengen taittaa sohva. Huoneistossa voi majoittua jopa 3\nRaikkaita, laadukkaat vuodevaatteet ja pyyhkeet omaan käyttöösi ilman lisäkustannuksia.\nTämä täysin kalustettu huoneisto tarjoaa siistiä, viihtyisää ja kohtuuhintaista majoitusta kaikki extrat voit nauttia vierailustasi Melbourne.\nPysy viisi yötä tai enemmän ja saat ilmaisen aamiaisen säännökset loman!\nHuomautus: Huoneistossa ei ole pyörätuolilla ja on ulkoportaat. Huoneistossa on 31sq metriä kooltaan. Langaton internetyhteys on saatavilla pyynnöstä 10 dollaria per yö.\nTarjoamme vieraillemme pysäköintilupa käyttää loman aikana. Näin voit laittaa rajoittamaton alueella. On olemassa useita lupia, pysäköinti suoraan ulkopuolella kerrostalo.\nSinun täytyy noudattaa kaikkia soveltuvia talon sääntöjä, jotka näkyvät asunnossa ja kaikki ohjeet johdon ja talonmiesten kiinteistön käyttöaste, omaisuuden, terveyden, turvallisuuden ja hiljainen nauttia omaisuuden ja naapurimme.\nOlet vastuussa vahingosta, rikkoutuminen, varkaudet ja omaisuuden menettämistä ja osa sen loman aikana. Sinun täytyy ilmoittaa meille tämän välittömästi. Hallinta voi tulla voit korjata tai jälleenhankintakustannuksia (at johdon harkinnan mukaan).\nVain vieraat nimetty ja sovittu varauksen voi jäädä rakennukseen yöllä. Jos muut vieraat asuvat saattaa olla lisämaksullista tai sopimus voidaan irtisanoa ilman tukea.\nHäiriötä naapurimme, kuten melua, on kiellettyä ja voi johtaa päättymiseen ja häätö ilman tukea ja lisämaksuja voidaan tehdä turvallisuus-ja muista kuluista.\nEnnen matkaa, kaikki elintarvikkeet poistetaan jääkaappia, kaikki jäte laitetaan asiaa neuvoston jätesäiliöt roskakorit, ja astiat ja ruokailuvälineet pestään ja pakataan pois. Omaisuus on jätettävä puhdas ja siisti kunto.\nLisäsiivous voivat nousta puhdistukseen astianpesukoneet, pesukone, kuivausrumpu, tyhjä jääkaappi, voit poisto liiallinen jätteiden poistaminen suuri hajuja jne. Jos siivousmaksu olla enemmän kuin tavallista kustannuksia puhdistukseen omaisuuden veloitetaan lisäkustannuksia ulkopuolella normaali siivousmaksu, joka veloitetaan asiakkaan luottokortilta kuin turvallisuus side.\nKaikki huonekalut ja kalusteet on jätettävä asennossa ne olivat silloin, kun saavuit.\nOmaisuus on tyhjennettävä aika ja varmistettu. Kaikki ikkunat ja ovet pitää lukita. Kaikki avaimet on palautettava johdon tai muita kiinteitä.\nOlet vastuussa varastoinnista ja korvaaminen majoitus avaimet. Monista avaimet tai autotalli kauko annetaan lisämaksusta 100 dollaria.\nTupakointi ei ole sallittua omaisuutta\nDanielle oli hyvä käsitellä. Jäin viikko asunnossa viime vuonna ja totesi sen mitä halusin. Erittäin siisti ja hyvin varusteltu, rauhallinen ja turvallinen. Sheryl\nIhana paikka asua ja niin kätevä paikallisia ravintoloita, raitiovaunut ja kaupungin.\nHuoneisto oli fantastinen. Täysin tahraton ja erittäin hyvin varustettuja. Se on niin kätevä kaikkeen joka todella vaikutti nauttia meidän loma. Haluan lämpimästi suositella tätä huoneisto kaikille, jotka haluavat hyvä paikka oleskella Melbournessa. Aion varmasti käyttää tätä mahdollisuutta jälleen minun seuraavan vierailun.\nJerónimo 10 Loistava\nPosition Perfect - Loft\nLoistava sijainti ja mukava helppo matka kaupungin raitiovaunut (uusi lippujärjestelmä hieman painajainen / rip off turisteille). Erittäin kätevä tennis ja MCG jotka ovat helpon kävelymatkan päässä.\nTasaisen, hyvin paljon kuten valokuvia ja siisti ja kompakti, kaikki mitä tarvitset lyhyen tai pitkän stay.Danielle suuri ja selvittäneet muutamia pieniä asioita meille erittäin nopeasti ja ilman melua.\nLoistavan alun vierailumme OSS ja suosittelen muille matkailijoille.\nKaunis asunto, erittäin mukava, erittäin siisti, hyvin toimiva, hyvin suunniteltu, täydellinen perhe. Rauhallisella paikalla, lähellä keskustaa raitiovaunulla. Suosittelen tätä majoitusta.\nSuuri majoitusta aivan Melbournen keskustasta (20 min kävelymatka), rauhallisella paikalla ja helppo päästä, sillä on monia kauppoja lähellä ja autotalli.\nKaunis asunto, ihailimme tyylikäs sisustus. Ja me myös rakasti ilmainen punaviini, että emme osanneet odottaa. Erittäin käytännöllinen paikka myös!\nSinua rakastan tätä paikkaa. Erittäin keskeinen ja helppoa kaikkialla.


Viennin kasvu uuvahti joulukuussa – sellun vienti jatkoi hurjasteluaan | Suomenmaa\nUlkomaankaupan kasvu hidastui viime vuonna\nSTT–ANTTI AUTIO7.2.2019 14:51\nTalous Viennin kasvu uupui viime vuoden loppua kohti, ilmenee Tullin ennakkotiedoista. Joulukuussa viennin kasvu jäi kahteen prosenttiin, kun koko vuoden lukema oli seitsemän prosenttia. Toissa vuonna vienti lisääntyi 15 prosenttia.\nLähes kaikkien päätoimialojen vienti hidastui tammi-marraskuussa. Joulukuussa suunta oli sama. Ainoastaan metsäteollisuus porskutti.\nSellun vienti nousi jyrkästi viime vuonna. Papereissa ja kartongeissa nousu oli vaimeampaa, ja sahatavarassa tuli joulukuussa jopa miinusta.\nViennin arvo kohosi viime vuonna 63,8 miljardiin euroon ja tuonnin 66,5 miljardiin euroon. Joulukuun osuus viennistä oli 4,9 miljardia euroa ja tuonnin 5,3 miljardia euroa.\nJoulukuussa myös Mercedes-Benzien vienti veti, mutta kuljetusvälineiden vienti jäi kokonaisuudessaan miinukselle vertailuvuoden suurten laivatoimitusten vuoksi.\nJoulukuuhun osui myös kaasuputkitoimituksia avomerelle ja Ruotsiin yhteensä 114 miljoonan euron edestä. Ilman kaasuputkivientiä viennin arvo olisi jäänyt vuoden takaiselle tasolle.\nÖljytuotteiden viennin arvo nousi tammi-marraskuussa kohonneiden hintojen vuoksi. Joulukuussa öljytuotteiden viennin arvo kuitenkin laski selvästi. Myös muiden kemianteollisuuden tuotteiden viennin arvo putosi.\nEU-maihin suuntautunut vienti kasvoi viime vuonna kuusi prosenttia. Vienti EU:n ulkopuolisiin maihin suureni kahdeksan prosenttia.\nTammi-marraskuussa tavaratuonnin arvon kasvu hidastui. Kuljetusvälineiden ja elintarvikkeiden tuonti pysyi toissa vuoden tasolla. Kulutustavaroiden sekä teollisuuden tuotantotarvikkeiden ja investointitavaroiden tuonti kohosi jonkin verran.\nJoulukuussa raakaöljyn ja öljyjalosteiden tuonnin arvo kasvoi, mutta koneiden ja laitteiden sekä muiden kemianteollisuuden tuotteiden tuonnin arvoon tuli laskua.\nTuonnin arvoa nosti joulukuussa 123 miljoonan euron lentokonehankinta Ranskasta.


ilman puhelinta | Keski.\n← Ekat omput\n10 thoughts on “Ilman puhelinta”\nHannaKoo on 28. elokuun 2016 at 07:23 said:\nOi apua, toivottavasti saat puhelimen taas pian toimimaan! Mä olen oikeastaan vasta viimeisen vuoden aikana luopunut paperikalenterista, mutta nyt tuli kyllä taas sellainen tunne, että pitäisikö sittenkin ostaa taas sellainen kaiken varalta, jos puhelimelle käykin jotain?! Mulla on kaiken lisäksi niin huono muisti, että varmasti puolet asioista jäisi hoitamatta, kun sitä vaan sokeasti luottaa siihen, että elektroniikka toimii ja puhelin muistuttaa tärkeät asiat. Kiitos tästä muistutuksesta ja toivotaan, että saat puhelimen kuntoon mahdollisimman pian! :)\nJenni / Keski[piste] on 3. syyskuun 2016 at 07:14 said:\nItselläni ei paperikalenteria ole ollut enää vuosiin (paitsi töissä) ja kyllä on kieltämättä orpo-olo. Ei aavistustakaan mitä jäi tällä viikolla tekemättä kalenterin puutteen vuoksi… Sain hyviä uutisia ja kaikkien tietojen pitäisi palautua, mutta kieltämättä nyt viikko ilman omaa puhelinta on ollut aika opettavainen ja raskaskin. Jokaista tietoa joutuu etsimään pitemmällä kaavalla ja monta salasanapyyntöä on joutunut viikon aikana tekemään… Saa nähdä milloin viimein saan oman puhelimen käyttööni, toivottavasti heti alkuviikosta! :) Kiitos tsempeistä <3\nS - Beauty of life on 28. elokuun 2016 at 07:28 said:\nOh no! No kävipä huono tuuri! Laitan tasaisin väliajoin kuvat koneelle, mutta kaikki yhteystiedot eivät esim ole muistissa…huh!\nJenni / Keski[piste] on 3. syyskuun 2016 at 07:15 said:\nNo sano muuta! Monen (ikävän) sattuman summana näköjään tällainenkin on mahdollista. Täytyy sanoa, että heti, kun saan puhelimen käyttööni jälleen, aion tehdä yhteystiedoista ja kalenterimerkinnöistä, sekä salasanoista paperiversiot – ihan vain varmuuden vuoksi. :)\nSeija on 28. elokuun 2016 at 08:10 said:\nTäältä vielä tsemppi halit ja peukut että asia pian korjaantuu ???????? tilanne on kyllä kurja, puhelinta todella kun pitää itsestäänselvyytenä. Niin vähän laittaa enää muualle muistiin.\nToivotaan että korjaantuu pian ????\nJenni / Keski[piste] on 3. syyskuun 2016 at 07:31 said:\nKiitos tsempeistä! <3 Onneksi pitäisi nyt edistyä tämän kanssa, on taas ollut opettavainen juttu, joka olisi kyllä voinut jäädä väliin… :D\nAnu on 29. elokuun 2016 at 13:11 said:\nVoi kurjuuksien kurjuus, taatusti olet vähän hukassa ilman puhelinta! Minä olisin!\nOnneksi olen niin vanhanaikainen, että en osaa elää ilman tavallista kalenteria, joten moni tärkeä asia on siellä tallessa. Salasanatkin ovat hyvässä tallessa pienessä vihkossa. Sen sijaan puhelinnumeroita ei ole missään muualla kuin puhelimessa…\nToivottavasti saat ongelman ratkaistua pikaisesti!\nJenni / Keski[piste] on 5. syyskuun 2016 at 19:41 said:\nKuulostaa hyvältä, toivoisin, että olisin itsekin ollut vanhanaikainen tässä mielessä, niin olisin ehdottomasti vähemmän hukassa nyt! Mutta jotkin asiat näköjään täytyy oppia kantapään kautta… :D\nJenni on 29. elokuun 2016 at 13:36 said:\nItselläni on aikalailla kaikki puhelimen sisältö ohjattu tallentumaan myös pilveen (dropbox) joka on avattavissa missä tahansa ja käytän myös läppärillä sitä tallennuskansiona. Kalenteri taasen on gmail niin sen saa mistä vain auki. (Toimii äärimmäisen hyvin myös perhekalenterina kun näemme miehen kanssa toistemme menot.) Toi on tosi kurja tilanne ja aika usein kantapään kautta sitä vasta oppii. Oma ulkoinen kovalevy tilttasi niin ettei sieltä saa enää mitään ulos. Suurin osa tiedostoista oli onneksi edelleen läppärillä muttei kaikki. Suosittelen kyllä lämpimästi ainakin kuvien ohjaamista pilveen! Niiden menettäminen harmittaa eniten.\nJenni / Keski[piste] on 5. syyskuun 2016 at 19:42 said:\nNo tuo olisi ehdottomasti pitänyt itsekin tehdä ja kyllähän toki tästä on varoiteltu, että voi käydä hassusti. Mutta täytyy myöntää, että nyt tuli opetus oikein kunnolla ja tästä eteenpäin pidän kyllä asiat kunnossa ja tiedot ajantasalla, sen verran (kurjan) opettavainen oli tämä kokemus. Kiitos vinkeistä! <3


Soap&Glorya kaikille ja alejakin vielä! - Ostolakossa\n24.10.2012 by Virve Vee |\nMinun oli aivan pakko tulla kertomaan teille minun korviini loistavasta kylkiäisestä, jonka jokainen JT Beauty Ouletissa shoppaileva kuulemma saa.\nKaikkiin tilauksiin pistetään nimittäin pakettiin mukaan minikokoinen Soap&Glory -tuote! (Ymmärtänette tämän olevan varsinkin minua kiinnostava kaupanpäällinen…)\nJos JT Beauty Outlet on verkkokauppana teille tuntematon, voitte kurkistaa siitä aiemmin tekemäni postauksen täältä.\nSoap & Glory -kampanja on voimassa 30.10. asti, joten suosittelen\ntekemään tilauksen pian, mikäli joku tuote verkkokaupassa kiinnostaa!\nEdit. Kylkiäisen saa käyttämällä koodia 9e740d kassalla.\nJa ei, minä en hyödy ostoksistanne yhtään mitään enkä saa mitään proviikkaa tai mitään muutakaan tämän asian teille kertomisesta ja teidän yllyttämisestänne, vaan kerron tästä ihan vaan omasta tahdostani, joten shoppailkaa tai olkaa shoppailematta.\nSamaan syssyyn haluaisin vielä mainita ja muistuttaa Hyvinvoinnin Tavaratalon alennuskoodista.\nBlogini koodilla TTOSTOLAKKO saat tilauksestasi -15% alennuksen!\nHyvinvoinnin Tavaratalon valikoimista löytyy toki elintarvikkeita ja kodintarvikkeitakin, mutta valikoimista löytyy erityisen hyvin myös luonnonkosmetiikkamerkkien tuotteita.\nSaatavilla on mm. Laveraa, Weledaa, Dr. Hauschkaa ja monia muita merkkejä ja valikoima on todella laaja hintojen ollessa varsin mukavat. Lisäksi toimitus on nopeaa.\nNyt onkin oikein mainio hetki hankkia vaikka se Laveran puhdistusgeeli, josta aiemmin puhuttiin!\n24.10.2012 at 11:31\nkiva ku kerroit täytyy harkita jt beauty tilausta\n24.10.2012 at 14:11\nKiitos vinkistä, on jo tullu noita soap&glory tuottetia tullut himoittua 😉\nMinkä hintaisia Soap&Gloryt ovat Englannissa? Samaa luokkaa kuin tuolla outletissa vai onko paljon eroa? 🙂 Ajattelin ehkä tilata tuollaisen lahjapakkauksen jossa on useampi pieni tuote, tietenkin sillä kehumallasi tuoksulla!\nKylkiäisen saa käyttämällä koodia 9e740d kassalla. Tämä lukee ainakin sivulla olevassa facebook linkissä.\n24.10.2012 at 23:06\nKiitos, lisäsin infon postaukseen. 🙂\nKoodisi "TTOSTOLAKOSSA" ei toimi 😀 Kokeilin ensin sitä ja ihmettelin, mutta tuossa sivussa se onkin oikein eli "TTOSTOLAKKO".\nOho, korjasin… ajatusvirhe. Kiitos, että huomautit. 🙂\n24.10.2012 at 20:08\nMihin saakka tuo alekoodi on voimassa?


FitMom-projekti: Laiskajaakko - Hyvä voittaa\nLähettänyt SS / Hyva voittaa klo sunnuntaina, marraskuuta 03, 2013\nMelina 4. marraskuuta 2013 klo 12.31\nEi kannata olla yhtään huonona vaikka välillä vähän hemmottelisi itseään (myös) ruoalla. :-)\nMulla on ainakin kilot karissut aika kivasti ihan vain herkuttelemallakin: raskauksia ja imetyksiä kolme vuotta putkeen, ja sitten juoksua kahden vintiön perässä. Tosin niin on karissut kuntokin. :-/\nSS 6. marraskuuta 2013 klo 21.00\nSunnuntaina tuli vähän oltua, muttei enää kun ruotuun palaaminen piti :) Uskon, että kilot lähtisivät lähes itsestään ajan kuluessa, kun liikkuminenkin koko ajan kasvaa, mutta herkuttelustoppi oli saatava jo aiemmin ja muutenkin palattava säännölliseen ruokarytmiin,niin tämä projekti on siihen loistava motivaattori.\nSarkku K 9. marraskuuta 2013 klo 22.22\nOon lukenut blogiasi jo hyvän tovin, oonkohan aijemmin kommentoinutkaan... Mutta erityisesti tähän kuntoprojektiin liittyen haluaisin kuulla enemmän tämän projektin taustoja! Eli mistä oot saanut kunto- ja ruokaohjelmat, ja mitä niihin sisältyy suurin piirtein (niissä rajoissa, mitä saat kertoa). :) Ja muutenkin mielelläni lueskelen kuulumisia tämän projektin suhteen.\nSS 10. marraskuuta 2013 klo 10.06\nVoisin tehdä oman postauksen aiheesta. Kertoa vähän tarkemmin ravinto-ohjelmasta ja projektista pääpiirteittäin. Kirjoittelen aiheesta viikottain, niin se on mullekin ns. "päiväkirja" projektista :)